cyanic-selkie/wikianc huggingface dataset:
ഉക്ബ ഇബ്നു അമീർ
സിറിയയിലും വടക്കുപടിഞ്ഞാറൻ അറേബ്യയിലുമുള്ള ഖുദാ കോൺഫെഡറേഷന്റെ ഒരു ശാഖയായ ജുഹൈന ഗോത്രത്തിൽ നിന്നുള്ളയാളാണ് ഉക്ബ ഇബ്നു അമീർ. അവൻ ഒരു അറിയപ്പെടുന്ന സ്വഹാബിയും മുലെതെഎര് അയിരുന്നു. കവിയും കൂടിയായിരുന്ന ഉക്ബയുടെ ഖുറാൻ പാരായണം  ശ്രദ്ധ നേടി. നിരവധി ഹദീസുകൾ (മുഹമ്മദിന്റെ പാരമ്പര്യങ്ങൾ) കൈമാറിയതിന്റെ ബഹുമതിയും ഉക്ബയ്ക്കുണ്ട്.
ഒന്നാം മുസ്‌ലിം ആഭ്യന്തരയുദ്ധകാലത്ത്, ഖലീഫ അലിക്കെതിരെ തന്റെ സുഹൃത്ത് മുഅവിയ ഇബ്നു അബി സുഫ്യാനെ 656–661 ) പിന്തുണച്ചു. 661-ൽ മുഅവിയ ഖലീഫയായി. ഉഖ്ബയെ ഈജിപ്തിന്റെ ഗവർണറായി നിയമിച്ചു. ഖലീഫയുടെ rരോഗിയായ സഹോദരൻ ഉത്‌ബ ഇബ്നു അബി സുഫ്‌യാനെ 664-ൽ പകരംവച്ചു. ഒൻപതാം നൂറ്റാണ്ടിലെ ചരിത്രകാരനായ അൽ-തബാരി പറയുന്നതനുസരിച്ച്, 668/69 ൽ ബൈസന്റൈൻ പ്രദേശത്തിനെതിരായ നാവിക ആക്രമണത്തിൽ മദീനയിലെ സൈന്യത്തോടൊപ്പം ഈജിപ്തിലെ അറബ് സൈന്യത്തെ ഉക്ബ നയിച്ചു. 669 ൽ അദ്ദേഹത്തെ ഗവർണറായി മസ്ലാമ ഇബ്നു മുഖല്ലദ് അൽ അൻസാരി നിയമിച്ചു  677/78 ൽ അദ്ദേഹം ഈജിപ്തിൽ അന്തരിച്ചു.  ഓണററി കല്ലറ സമീപം കരഫ അൽ-കുബ്ര എന്ന സെമിത്തേരിയിൽ തന്റെ കല്ലറയിൽ പണിതിരുന്ന ഫുസ്തത് . പതിനാലാം നൂറ്റാണ്ടിലെ മംലൂക്ക് കാലഘട്ടത്തിൽ, ഈജിപ്ഷ്യൻ മുസ്‌ലിംകൾ സന്ദർശിച്ച നിരവധി സിയാറത്ത് (മുസ്‌ലിം തീർത്ഥാടന കേന്ദ്രങ്ങളിൽ) ഒന്നായിരുന്നു ഇത്.
യാവാൾ വന്യജീവിസങ്കേതം
താമസസൗകര്യം
സർക്കാർ റെസ്റ്റ്ഹൗസ് ഇവിടെ താമസത്തിനും ഭക്ഷണത്തിനുമുള്ള സൗകര്യം ഏർപ്പാടാക്കിയിരിക്കുന്നു.
ഉക്ബ ഇബ്നു അമീർ
കൂടുതൽ വായനയ്ക്ക്
വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ വർഗ്ഗം:678-ൽ മരിച്ചവർ
യാവാൾ വന്യജീവിസങ്കേതം
ആകാശമാർഗ്ഗം
ഏറ്റവും അടുത്തുള്ള വിമാനത്താവളം ജൽഗോൺ വിമാത്താവളമാണ്. ഇത് 123 കിലോമീറ്റർ അകലെയാണ്.
തീവണ്ടിമാർഗ്ഗം
റേവാറാണ് ഏറ്റവും അടുത്തുള്ള തീവണ്ടിനിലയം.
ഇതും കാണുക
പാൽ
പുറത്തേക്കുള്ള കണ്ണികൾ
വർഗ്ഗം:മഹാരാഷ്ട്രയിലെ വന്യജീവിസങ്കേതങ്ങൾ
തിരുവല്ലം ശ്രീ പരശുരാമ സ്വാമി ക്ഷേത്രം
കേരളത്തിലെ ഏക പരശുരാമക്ഷേത്രമാണ് തിരുവല്ലം ശ്രീ പരശുരാമ സ്വാമി ക്ഷേത്രം. പരബ്രഹ്മസ്വരൂപനായ പരശുരാമനെ ചതുർബാഹു മഹാവിഷ്ണുവിന്റെ രൂപത്തിൽ ആണ് പ്രതിഷ്ഠിച്ചിരിക്കുന്നത്. എന്നാൽ താമരക്ക് പകരം പരശുരാമന്റെ ആയുധമായ മഴുവാണു പ്രതിഷ്ഠയിൽ ഉള്ളത്‌. കൂടാതെ ശിവനും തുല്യപ്രാധാന്യത്തോടെ കുടികൊള്ളുന്നുണ്ട്. ശിവപ്രതിഷ്ഠയ്ക്ക് കിഴക്കോട്ടും പരശുരാമന് വടക്കോട്ടുമാണ് ദർശനമുള്ള ഈ ക്ഷേത്രത്തിലെ ഉപദേവന്മാർ മത്സ്യമൂർത്തി, ശ്രീകൃഷ്ണൻ, ഗണപതി, വേദവ്യാസൻ, ബ്രഹ്മാവ്, സുബ്രഹ്മണ്യൻ തുടങ്ങിയവരാണ്. കോവളം ബീച്ചിൽ നിന്നും 6 കിലോമീറ്ററും, തിരുവനന്തപുരം അന്താരാഷ്ട്ര വിമാനത്താവളത്തിൽ നിന്നും 3 കിലോമീറ്ററിനും അകലെയായി കരമനയാറും പാർവ്വതീപുത്തനാറും കിള്ളിയാറും സംഗമിക്കുന്ന സ്ഥലത്തോട് ചേർന്നാണ് ഈ ക്ഷേത്രം സ്ഥിതി ചെയ്യുന്നത്. മരണാനന്തര കർമ്മമായ ബലിതർപ്പണമാണ് ഈ ക്ഷേത്രത്തിലെ പ്രധാന ആകർഷണം. അമ്മക്ക് പുനർജ്ജന്മം നേടിക്കൊടുത്ത ഭഗവാൻ പരശുരാമന്റെ സന്നിധിയിൽ ബലിയർപ്പിച്ചാൽ പരേതാത്മാവിന് മോക്ഷം ലഭിക്കുമെന്ന വിശ്വാസമാണ് ഭക്തരെ ഇവിടേക്ക് ആകർഷിക്കുന്നത്. ഇവിടെ കർക്കിടകവാവിന് ബലിയർപ്പിച്ചാൽ ഒരു വർഷം മുഴുവൻ ബലിയർപ്പിക്കുന്നതിന്റെ പുണ്യമുണ്ട് എന്നും വിശ്വാസമുണ്ട്.
ഐതിഹ്യം
സന്യാസം നേടി നാട്ടിലെത്തിയ ശങ്കരാചാര്യർ തന്റെ അമ്മയുടെ ബലിതർപ്പണം നടത്താനായി ഇവിടെയെത്തിയപ്പോൾ ബ്രഹ്മാവ്, പരശുരാമൻ, പരമശിവൻ എന്നിവർ അദ്ദേഹത്തിന് ദർശനമേകുകയും തുടർന്ന് അദ്ദേഹം മൂവരെയും പ്രതിഷ്ഠിയ്ക്കുകയും ചെയ്തുവെന്നാണ് കഥ. അതിനാൽ ഓംകാരപ്പൊരുളായ ത്രിമൂർത്തികളുടെ സാന്നിധ്യം ഇവിടെയുണ്ട് എന്നാണ് വിശ്വാസം.
ബലിതർപ്പണം
ക്ഷേത്രത്തിനകത്തുതന്നെ ബലിതർപ്പണം നടത്താൻ സാധിയ്ക്കുന്ന ഏക ക്ഷേത്രമാണ് തിരുവല്ലം. ദിവസവും ഇവിടെ ആയിരങ്ങൾ ബലിയിടാൻ വരാറുണ്ട്. ഇതിനായി വരുന്നവർ അടുത്തുള്ള നദിയിൽ കുളിച്ച് ഈറനോടെ വന്നിട്ട് വേണം ഇത് ചെയ്യാൻ. കർക്കടകം, തുലാം, മകരം എന്നീ മാസങ്ങളിലെ അമാവാസിയ്ക്ക് ക്ഷേത്രത്തിൽ വൻ തിരക്കായിരിയ്ക്കും.
തുലാമാസത്തിൽ അത്തം നാളിൽ കൊടിയേറി തിരുവോണം നാളിൽ ആറാട്ട് വരുന്ന വിധത്തിലാണ് ക്ഷേത്രോത്സവം. പത്തുദിവസവും ഗംഭീരൻ പരിപാടികളായിരിയ്ക്കും. പത്മനാഭസ്വാമിക്ഷേത്രത്തിൽ ഉത്സവം നടക്കുന്ന അതേ സമയത്താണ് തിരുവല്ലത്തും ഉത്സവം നടക്കുന്നത്.
അവലംബം
വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
ഇവാൻപാ സൗരോർജ്ജ വൈദ്യുത പദ്ധതി
അമേരിക്കയിൽ കാലിഫോർണിയയിലുള്ള മൊജാവ് മരുഭൂമിയിൽ ലാസ് വേഗസിൽനിന്ന് 64 കിലോമീറ്റർ തെക്കുപടിഞ്ഞാറ് സ്ഥിതി ചെയ്യുന്ന ഒരു ഭീമൻ സോളാർ പവർ പ്ലാന്റ് ആണ് ഇവാൻപാ സൗരോർജ വൈദ്യുത പ്ലാന്റ്. 392 മെഗാവാട്ട് വൈദ്യുതി ഉൽപ്പാദിപ്പിക്കാൻ ശേഷിയുള്ള ഈ പവർ പ്ലാന്റിൽ മൂന്നുലക്ഷം ഹീലിയോസ്റ്റാറ്റ് ദർപ്പണങ്ങളാണ് വിന്യസിച്ചിരിക്കുന്നത്. 2010ൽ ആരംഭിച്ച പദ്ധതിയുടെ നിർമ്മാണം ഇപ്പോൾ അവസാന ഘട്ടത്തിലാണ്. 2.18 ബില്യൺ ഡോളർ നിർമ്മാണച്ചെലവാണ് ഈ പദ്ധതിക്കായി പ്രതീക്ഷിക്കുന്നത്. എൻആർജി എനർജി ഗ്രൂപ്പാണ് ഇതിലെ പ്രധാന നിക്ഷേപകർ.
ഘടനയും പ്രവർത്തനവും
മൂന്നു വലിയ സോളാർ തെർമൽ പവർ പ്ലാന്റുകളാണ് ഇവാൻപായിലുള്ളത്. പ്ലാന്റുകളിലുള്ള ഹീലിയോസ്റ്റാറ്റ് ദർപ്പണങ്ങൾ സൂര്യപ്രകാശത്തെ അതിന്റെ മധ്യത്തിൽ സ്ഥാപിച്ചിട്ടുള്ള റിസീവറിലേക്കു കേന്ദ്രീകരിക്കുന്നു. റിസീവറുകളിൽ സംഭരിച്ചിട്ടുള്ള ജലത്തെ ഈ താപോർജം ഉപയോഗിച്ച് നീരാവിയാക്കി മാറ്റുകയും ഈ നീരാവി ഉപയോഗിച്ച് ഒരു സ്റ്റീം ടർബൈൻ പ്രവർത്തിപ്പിക്കുകയും ചെയ്യും. തുടർന്നുള്ള പ്രവർത്തനങ്ങൾ ഒരു സാധാരണ താപവൈദ്യുത നിലയത്തിൽ നടക്കുന്നതുപോലെത്തന്നെയാണ്. 4000 ഏക്കറിലായി പരന്നുകിടക്കുകയാണ് ഈ ഭീമൻ പവർസ്റ്റേഷൻ.
പരിസ്ഥിതി പ്രശ്നം
മരുഭൂമികളിൽ കാണുന്ന ഒരിനം ആമകളുടെ ആവാസവ്യവസ്ഥയെ പ്രതികൂലമായി ബാധിക്കുമെന്ന് പരിസ്ഥിതി പ്രവർത്തകർ മുന്നറിയിപ്പ് നൽകിയിരുന്നു.
പുറം കണ്ണികൾ
വർഗ്ഗം:സൗരോർജ വൈദ്യുത പദ്ധതി
സുനന്ദ പുഷ്കർ
മുന്മന്ത്രിയും കോൺഗ്രസ് എം പിയുമായ ശശി തരൂരിന്റെ പത്നിയായിരുന്നു സുനന്ദ പുഷ്കർ (ജനനം: 1962 ജനുവരി 1 – മരണം: 2014 ജനുവരി 17). ദുബായിലെ ടീകോം ഇൻവെസ്റ്റ്‌മെന്റിന്റെ ഡയറക്ടറും റാൻഡേവൂ സ്‌പോർട്‌സ് വേൾഡിന്റെ സഹ ഉടമയുമായിരുന്നു. 2014 ജനുവരി 17-നെ ഡൽഹിയിലെ ലീല ഹോട്ടലിൽ പുഷ്കറിനെ മരിച്ച നിലയിൽ കണ്ടെത്തി.
ജീവിതരേഖ
ജമ്മു കശ്മീരിലെ ബോമൈ സ്വദേശിനിയായ സുനന്ദ കരസേനയിൽ ലഫ്.കേണലായിരുന്ന പുഷ്‌കർദാസ് നാഥിന്റെയും പരേതയായ ജയാ ദാസിന്റെയും പുത്രിയാണ്. കശ്മീരിയായ സഞ്ജയ് റെയ്‌നയെയായിരുന്നു ആദ്യ ഭർത്താവ്. വിവാഹമോചനം നേടി പിന്നീട് മലയാളി വ്യവസായി സുജിത് മേനോനെ വിവാഹം കഴിച്ചു. അദ്ദേഹം കാറപകടത്തിൽ മരിക്കുകയായിരുന്നു. 2010 ആഗസ്റ്റിൽ സുനന്ദയെ കേന്ദ്ര മന്ത്രിയായ ശശി തരൂർ വിവാഹം ചെയ്തു. ഇരുവരുടെയും മൂന്നാംവിവാഹമായിരുന്നു.
ഐ.പി.എൽ വിവാദം
കേന്ദ്ര വിദേശകാര്യ സഹമന്ത്രിയായിരിക്കെ ശശി തരൂർ ഇന്ത്യൻ പ്രീമിയർ ക്രിക്കറ്റ് ലീഗിൽ കൊച്ചിൻ ടസ്കേഴ്സ് എന്ന പേരിൽ ഒരു ടീമുണ്ടാക്കിയത് സുനന്ദ പുഷ്‌കർക്ക് വലിയ ഓഹരി വാഗ്ദാനം ചെയ്തുകൊണ്ടായിരുന്നു. കൊച്ചി ഐ.പി.എൽ. ടീമിൽ സുനന്ദയ്ക്ക് അനധികൃതമായി 70 കോടിയുടെ ഓഹരി നൽകിയത് ഏറെ ചർച്ചയായിരുന്നു. ഇതേത്തുടർന്ന് 2010-ൽ തരൂരിന് മന്ത്രിസ്ഥാനം രാജിവെക്കേണ്ടിവന്നു.
ഐ. ഷണ്മുഖദാസ്
മലയാളത്തിലെ പ്രമുഖ ചലച്ചിത്രനിരൂപകനും എഴുത്തുകാരനുമാണ് '''ഐ. ഷണ്മുഖദാസ്'''.
സുനന്ദ പുഷ്കർ
ഫോറൻസിക് റിപ്പോർട്ട്
സുനന്ദയുടെ മരണം വിഷം ഉള്ളിൽ ചെന്നാണെന്ന് ഓൾ ഇന്ത്യാ ഇൻസ്റ്റിറ്റിയൂട്ട് ഓഫ് മെഡിക്കൽ സയൻസസിലെ(എയിംസ്) ഫോറൻസിക് വിഭാഗം മേധാവി ഡോ.സുധീർ ഗുപ്ത. ഡോ. ഗുപ്തയുടെ നേതൃത്വത്തിലുള്ള എയിംസിലെ ഡോക്ടർമാരുടെ സംഘമാണ് സുനന്ദ പുഷ്‌കറുടെ പോസ്റ്റ്‌മോർട്ടം നടപടികൾ പൂർത്തിയാക്കിയത്.
ഐ. ഷണ്മുഖദാസ്
ജീവിതരേഖ
ഒറ്റപ്പാലത്ത് ജനനം. ഇപ്പോൾ തൃശൂരിൽ സ്ഥിരതാമസം. ഇംഗ്ളീഷ് സാഹിത്യത്തിൽ ബിരുദാനന്തര ബിരുദം നേടിയ ശേഷം ബോംബെയിൽ അധ്യാപകനായി ഔദ്യോഗിക ജീവിതം ആരംഭിച്ചു. പിന്നീട് കേരള സർക്കാർ സർവ്വീസിൽ വിവിധ കോളേജുകളിൽ ഇംഗ്ളീഷ് അധ്യാപകനായി ജോലി ചെയ്തു. തൃശൂർ സി. അച്യുതമേനോൻ ഗവൺമെന്റ് കോളേജിൽ നിന്ന് അധ്യാപകനായി വിരമിച്ചു. വിദ്യാർത്ഥിജീവിതകാലം മുതൽ തന്നെ ഫിലിം സൊസൈറ്റി അംഗമാകുകയും പിന്നീട് ഫിലിം സൊസൈറ്റി പ്രവർത്തങ്ങളുടെ ഭാഗമാകുകയും ചെയ്തു. എഴുപതുകളുടെ അവസാനം മുതൽ ചലച്ചിത്രസംബന്ധിയായ ലേഖനങ്ങൾ എഴുതുവാൻ തുടങ്ങി. ദൃശ്യകലാപഠനത്തിന് മുൻതൂക്കം നൽകിയ ദൃശ്യകല, ദർശി എന്നീ പ്രസിദ്ധീകരണങ്ങളുമായി ബന്ധപ്പെട്ട് പ്രവർത്തിച്ചിരുന്നു.
സുനന്ദ പുഷ്കർ
പുറം കണ്ണികൾ
വർഗ്ഗം:1962-ൽ ജനിച്ചവർ വർഗ്ഗം:ജനുവരി 1-ന് ജനിച്ചവർ വർഗ്ഗം:2014-ൽ മരിച്ചവർ വർഗ്ഗം:ജനുവരി 17-ന് മരിച്ചവർ
ഐ. ഷണ്മുഖദാസ്
ജീവിതരേഖ
മികച്ച ചലച്ചിത്രനിരൂപകനുള്ള ദേശീയപുരസ്കാരത്തിന് 1999-ൽ അർഹനായി. സത്യജിത്‌ റായുടെ ചലച്ചിത്രങ്ങളെ കുറിച്ചുള്ള പുസ്തകം 'സഞ്ചാരിയുടെ വീടി'ന് 1996-ൽ, മികച്ച ചലച്ചിത്രഗ്രന്ഥത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചു. മികച്ച ചലച്ചിത്രസംബന്ധിയായ ലേഖനത്തിനുള്ള 2013-ലെ സംസ്ഥാന ചലച്ചിത്രപുരസ്കാരം എം.ടി വാസുദേവൻ നായരുടെ 'നിർമ്മാല്യ'ത്തിനെ കുറിച്ചെഴുതിയ 'ദൈവനർത്തകന്റെ ക്രോധ'ത്തിന് ലഭിച്ചു.
അവലംബം
വർഗ്ഗം:ചലച്ചിത്രനിരൂപകർ വർഗ്ഗം:പാലക്കാട് ജില്ലയിൽ ജനിച്ചവർ വർഗ്ഗം:മികച്ച ചലച്ചിത്രഗ്രന്ഥത്തിനുള്ള ദേശീയപുരസ്കാരം നേടിയവർ വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
കേരള സോയിൽ മ്യൂസിയം
കേരളത്തിൽ തിരുവനന്തപുരത്തെ പറോട്ടുകോണത്തുള്ള കേന്ദ്ര മണ്ണ് അനലിറ്റിക്കൽ പരീക്ഷണശാലയിൽ സ്ഥിതിചെയ്യുന്ന മ്യൂസിയമാണ് കേരള മണ്ണു മ്യൂസിയം. കേരളത്തിലെ മണ്ണിന്റെ വൈവിധ്യം പ്രദർശിപ്പിക്കുന്ന മ്യൂസിയമാണിത്. 2014 ജനുവരി ഒന്നിനു തുടങ്ങിയ ഈ മ്യൂസിയം മണ്ണുസർവ്വേയ്ക്കും സംരക്ഷണത്തിനുമുള്ള വകുപ്പിന്റെ കീഴിലാണ് സ്ഥാപിച്ചിരിക്കുന്നത്. ഈ മ്യൂസിയം ഇന്ത്യയിലെതന്നെ ആദ്യ മണ്ണുമ്യൂസിയവും ലോകത്തിലെ ഏറ്റവും വലിയ മണ്ണുമ്യൂസിയവുമായി കണക്കാക്കുന്നു. അന്താരാഷ്ട്ര നിലവാരത്തിലാണിത് സ്ഥാപിച്ചിരിക്കുന്നത്.
ചരിത്രം
കേരളത്തിൽ കണ്ടുവരുന്ന ഏതാണ്ടെല്ലാ മണ്ണിനങ്ങളും ഇവിടെ പ്രദർശിപ്പിച്ചിട്ടുണ്ട്. 82 തരം മണ്ണിനങ്ങളാണിവിടെ പ്രദർശിപ്പിച്ചിരിക്കുന്നത്. ഓരോ മണ്ണിനവും അതുണ്ടായിരുന്ന തറയിൽനിന്നും അതിന്റെ സ്വാഭാവിക ഘടകങ്ങളും ഭാഗങ്ങളും നഷ്ടമാകാതെ കുഴിച്ചെടുത്ത ശേഷം ഒരു മാസമോ അതിൽക്കൂടുതലോ കാലം പ്രോസസ്സ് ചെയ്തശേഷമാണ് മ്യൂസിയത്തിൽ പ്രദർശിപ്പിച്ചിരിക്കുന്നത്. ഇതോടൊപ്പം ഓരോ മണ്ണിനത്തിന്റെയും പൂർണ്ണ വിവരങ്ങൾ കൊടുത്തിട്ടുമുണ്ട്. മണ്ണുപരമ്പരയുടെ ഭൗതിക സ്വഭാവം, അതെവിടെനിന്നു ലഭിച്ചു, ആ മണ്ണിലെ ജൈവഘടന, അത് ഏതു വിളയ്ക്കാണ് എറ്റവും അനുയോജ്യം, ഈ മണ്ണു കാണപ്പെടുന്ന പ്രദേശത്ത് എങ്ങനെയാണ് ഉപയുക്തമാക്കേണ്ടത്, മണ്ണു മാനേജ്മെന്റ് എങ്ങനെ തുടങ്ങിയ വിവരങ്ങൾ ആണ് മണ്ണിന്റെ കൂടെ നൽകിയിരിക്കുന്നത്. യു.എസിന്റെ കൃഷിയുടെയും മണ്ണു തരംതിരിക്കുന്നതിന്റെയും വകുപ്പിന്റെ മാനദണ്ഡങ്ങളാണ് ഇവിടെ മണ്ണിനെ തരംതിരിക്കാൻ ഉപയോഗിച്ചിരിക്കുന്നത്.
അവലംബം
വർഗ്ഗം:കേരളത്തിലെ മ്യൂസിയങ്ങൾ
ബ്രിഗാം ആൻഡ് വിമൻസ് ഹോസ്പിറ്റൽ
ബ്രിഗാം ആൻഡ് വിമൻസ് ഹോസ്പിറ്റൽ (BWH) ഹാർവാർഡ് മെഡിക്കൽ വിദ്യാലയത്തിലെ രണ്ടാമത്തെ വലിയ അധ്യാപന ആശുപത്രിയും മസാച്യുസെറ്റ്സിലെ ബോസ്റ്റൺ നഗരത്തിൽ സ്ഥിതിചെയ്യുന്ന ലോംഗ്വുഡ് മെഡിക്കൽ മേഖലയിലെ ഏറ്റവും വലിയ ആശുപത്രിയുമാണ്. മസാച്യുസെറ്റ്‌സ് ജനറൽ ഹോസ്പിറ്റലിനൊപ്പം, മസാച്യുസെറ്റ്‌സിലെ ഏറ്റവും വലിയ ആരോഗ്യപരിപാലന ദായകരായ മാസ് ജനറൽ ബ്രിഗാമിന്റെ രണ്ട് സ്ഥാപകാംഗങ്ങളിൽ ഒന്നാണിത്. സുനിൽ ഈപ്പൻ ഈ ആശുപത്രിയുടെ നിലവിലെ പ്രസിഡന്റായി സേവനമനുഷ്ടിക്കുന്നു.
ലോകത്തിലെ ഏറ്റവും വലിയ രണ്ടാമത്തെ (എം‌.ജി‌.എച്ചിന് പിന്നിൽ) ഹോസ്പിറ്റൽ അധിഷ്‌ഠിത ഗവേഷണ പരിപാടി നടത്തുന്ന ബ്രിഗാം ആൻഡ് വിമൻസ് ഹോസ്പിറ്റലിൻറെ വാർഷിക ഗവേഷണ ബജറ്റ് ഏകദേശം $630 മില്യണിലധികമാണ്.
ചരിത്രം
ബ്രിഗാം ആൻഡ് വിമൻസ് ഹോസ്പിറ്റൽ സ്ഥാപിതമായത് 1980-ൽ ഹാർവാർഡുമായി ബന്ധപ്പെട്ട മൂന്ന് ആശുപത്രികളായ പീറ്റർ ബെന്റ് ബ്രിഗാം ഹോസ്പിറ്റൽ (1913-ൽ സ്ഥാപിതമായത്); റോബർട്ട് ബ്രെക്ക് ബ്രിഗാം ഹോസ്പിറ്റൽ (1914-ൽ സ്ഥാപിതമായത്); കൂടാതെ ബോസ്റ്റൺ ഹോസ്പിറ്റൽ ഫോർ വിമൻ (1832-ൽ സ്ഥാപിതമായ ബോസ്റ്റൺ ലൈയിംഗ്-ഇൻ ഹോസ്പിറ്റൽ, 1875-ൽ സ്ഥാപിതമായ ഫ്രീ ഹോസ്പിറ്റൽ ഫോർ വുമൺ എന്നിവയുടെ ലയന ഫലമായി 1966-ൽ സ്ഥാപിതമായത്) എന്നിവയുടെ ലയനത്തോടെയാണ്:
ദ ബിഗ് ബാങ് തിയറി
ഒരു പ്രശസ്ത അമേരിക്കൻ ടിവി പരമ്പരയാണ് ദ ബിഗ് ബാങ് തിയറി. ഇന്ത്യയിൽ ഇത് സ്റ്റാർ വേൾഡിലാണ് സംപ്രേഷണം ചെയ്യുന്നത്. 2007 സെപ്തംബർ 24 മുതലാണ് ഇത് ആരംഭിച്ചത്.
അഞ്ച് പ്രധാന കഥാപാത്രങ്ങളാണ് ഇതിൽ ഉള്ളത്. കാൽടെക്കിലെ(Caltech) ഭൗതികശാസ്ത്രജ്ഞരും സഹമുറിയന്മാരുമായ ലെനേർഡ് ഹോഫ്സ്റ്റാഡർ, ഷെൽഡൻ കൂപ്പർ; ഇവരുടെ എതിരായുള്ള ഫ്ലാറ്റിൽ താമസിക്കുന്ന, സിനിമ നടിയാവാൻ അഭിലഷിക്കുന്ന എന്നാൽ ഇപ്പോൾ വെയ്റ്ററസിന്റെ ജോലി ചെയ്യുന്ന പെന്നി; പിന്നെ ലെനേർഡിനെയും ഷെൽഡനെയും പോലെതന്നെ മൊണ്ണകളായ കാൽടെക്കിൽ തന്നെ ജോലി ചെയ്യുന്ന അവരുടെ 2 സുഹൃത്തുക്കളും, എയറോ-സ്പെയ്സ് എഞ്ജിനീയർ ഹോവാർഡ് വോളോവിറ്റ്സ്, ഇന്ത്യക്കാരനായ ആസ്റ്റ്രോഫിസിസിസ്റ്റ് രാജേഷ് കൂത്രപാളി എന്നിവർ. പെന്നിയുടെ 'നേരെ വാ നേരെ പോ' നയങ്ങൾക്കും സാമാന്യബുദ്ധിക്കും നേർവിപരീതമായ മറ്റ് നാല് പേരുടെ മൊണ്ണത്തരങ്ങളാണ് പൊതുവെ തമാശക്ക് വഴിവെക്കുക.
അവലംബം
വർഗ്ഗം:അമേരിക്കൻ ടെലിവിഷൻ പരമ്പരകൾ വർഗ്ഗം:ഇംഗ്ലീഷ് ഭാഷ ടെലിവിഷൻ പരമ്പരകൾ
സെറോ കോറ ദേശീയോദ്യാനം
സെറോ കോറ ദേശീയോദ്യാനം, പരാഗ്വേയിലെ ഏറ്റവും വലിയ സംരക്ഷിത പ്രദേശമാണ്. ഈ ഉദ്യാനത്തിൻറെ വിസ്തീർണ്ണം 5,538 ഹെക്ടറാണ്. ബ്രസീലിൻറെ അതിർത്തിയിൽ, ഡിപാർട്ട്മെൻറ് തലസ്ഥാനമായ പെട്രോ ജുവാൻ കാബല്ലെറോ യിൽനിന്ന് 45 കിലോമീറ്റർ ദൂരത്തിൽ ആമാമ്പേ ഡിപ്പാർട്ട്മെൻറിലാണ് ഇതു സ്ഥിതിചെയ്യുന്നത്. 1976 ഫെബ്രുവരി 11 ന് രൂപീകരിക്കപ്പെട്ട സെറോ കോറ, ഒരു പ്രകൃതിദത്ത റിസർവ്വും അതുപോല തന്നെ ചരിത്രപ്രാധാന്യമുള്ള ഒരു പ്രദേശവുമാണ്. 1870 മാർച്ച് 1-ന് പരാഗ്വേ യുദ്ധത്തിന്റെ അവസാന പോരാട്ടം നടന്ന സ്ഥലമായിരുന്നു ഈ പ്രദേശം. നിരവധി ചരിത്ര സ്മാരകങ്ങൾ, മ്യൂസിയം, അക്വിഡാബാൻ നദിയിലെ ഒരു വിനോദ കേന്ദരം എന്നിവയും ഇവിടെ സ്ഥിതി ചെയ്യുന്നു. ചരിത്ര പശ്ചാത്തലത്തിന് പുറമേ, പ്രദേശത്തിന് ചുറ്റുമുള്ള കുന്നിൻ ചെരുവുകളിലെ ഗുഹകളിൽ കാണപ്പെടുന്ന പുരാതന ശിലാ ലിഖിതങ്ങൾ സന്ദർശിക്കുവാൻ നിരവധി സന്ദർശകർ എത്തുന്നു.
അവലംബം
വർഗ്ഗം:പരഗ്വേയിലെ ദേശീയോദ്യാനങ്ങൾ
റോബിനിയ
പയർ കുടുംബമായ ഫാബേസീയിലെ ഒരു സസ്യജനുസാണ് റോബിനിയ. ലോക്കസ്റ്റ്സ് എന്നറിയപ്പെടുന്ന വടക്കേ അമേരിക്ക സ്വദേശിയായ ഇവ ഇലപൊഴിയും മരങ്ങളും 4-25 മീറ്റർ (13–82 അടി) ഉയരത്തിൽ വളരുന്ന കുറ്റിച്ചെടികളുമാണ്. പൂക്കൾ വെളുത്തതോ പിങ്ക് നിറമോ ആണ്. സാധാരണയായി പെൻഡുലസ് റസീമുകളായി കാണപ്പെടുന്നു. 1601-ൽ യൂറോപ്പിലേക്ക് സസ്യത്തെ പരിചയപ്പെടുത്തിയ രാജകീയ ഫ്രഞ്ച് തോട്ടക്കാരായ ജീൻ റോബിൻ, മകൻ വെസ്പാസിയൻ റോബിൻ എന്നിവരുടെ പേരിലാണ് ഈ ജനുസിന് പേര് നൽകിയിരിക്കുന്നത്.
റോബിനിയ പുഷ്പങ്ങൾ യൂറോപ്പിന്റെ പല ഭാഗങ്ങളിലും ഫ്രിട്ടറായി ഉപയോഗിക്കുന്നു.
സ്പീഷീസ്
(*: എല്ലാ അധികാരികളും പ്രത്യേകമായി അംഗീകരിക്കുന്നില്ല)
അവലംബം
വർഗ്ഗം:ഫാബേസീ വർഗ്ഗം:സസ്യജനുസുകൾ
കെ.കെ. രാഗേഷ്
കേരളത്തിൽ നിന്നുള്ള രാജ്യസഭാംഗമാണ് കെ.കെ.രാഗേഷ്. സി.പി.ഐ.എം. സംസ്ഥാന കമ്മിറ്റി അംഗവും കർഷക സംഘം നേതാവുമാണ്.
ജീവിതരേഖ
കണ്ണൂർ കാഞ്ഞിരോട്ടെ സി. ശ്രീധരന്റെയും കർഷക തൊഴിലാളിയായ കെ കെ യശോദയുടെയും മകനാണ്. ഇംഗ്ലീഷ് സാഹിത്യത്തിൽ ബിരുദാനന്തര ബിരുദവും നിയമ ബിരുദവും നേടിയിട്ടുണ്ട്. എസ്.എഫ്.ഐയുടെ അഖിലേന്ത്യ ജനറൽ സെക്രട്ടറിയായ ആദ്യ മലയാളിയായിരുന്നു. എസ്.എഫ്.ഐ.യുടെ ജില്ലാ പ്രസിഡന്റായും സെക്രട്ടറിയായും പ്രവർത്തിച്ച് സംസ്ഥാന നേതൃത്വത്തിലേക്കും അഖിലേന്ത്യ നേതൃത്വത്തിലേക്കും ഉയർന്നു.
രാജ്യസഭാ തെരഞ്ഞെടുപ്പ്
2015 ഏപ്രിലിൽ നടന്ന രാജ്യസഭാ തെരഞ്ഞെടുപ്പിൽ തിരഞ്ഞെടുക്കപ്പെട്ടു.
അവലംബം
വർഗ്ഗം:കേരളീയരായ രാജ്യസഭാംഗങ്ങൾ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:കണ്ണൂർ ജില്ലയിൽ ജനിച്ചവർ വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ വർഗ്ഗം:1970-ൽ ജനിച്ചവർ വർഗ്ഗം:എസ്.എഫ്.ഐ. അഖിലേന്ത്യാ പ്രസിഡണ്ടുമാർ
ഉജ്ജയിനിയിലെ രാപ്പകലുകൾ
വിഷ്ണുനാരായണൻ നമ്പൂതിരി രചിച്ച കവിതാസമാഹാരമാണ് ഉജ്ജയിനിയിലെ രാപ്പകലുകൾ. 1994ൽ കവിതയ്ക്കുള്ള കേന്ദ്ര സാഹിത്യ അക്കാദമി പുരസ്കാരം ഈ കൃതിയ്ക്ക് ലഭിച്ചു. പത്തൊൻപത് കവിതകളാണ് ഈ കവിതാസമാഹരിത്തിലുള്ളത്.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:കവിതാസമാഹാരങ്ങൾ
കൊർദോവ എമിറേറ്റ്
കൊർദോവ ഖിലാഫത്തിന് മുൻപ് ഐബീരിയൻ ഉപദ്വീപിൽ നിലനിന്ന ഭരണകൂടമാണ് കൊർദോവ എമിറേറ്റ് (إمارة قرطبة).
എഴുനൂറ് വർഷം നീണ്ട ഐബീരിയൻ മുസ്‌ലിം ഭരണകൂടങ്ങളുടെ തുടക്കം കുറിക്കുന്നത് 756-ൽ കൊർദോവ എമിറേറ്റിന്റെ രൂപീകരണത്തോടെയാണ്. അബ്ബാസികളുടെ ഭരണമാരംഭിച്ചതോടെ 750-ൽ ദമാസ്കസിൽ നിന്ന് പുറത്താക്കപ്പെട്ട ഉമയ്യദ് രാജകുമാരൻ അബ്ദുറഹ്‌മാൻ ഒന്നാമൻ, ഐബീരിയയിലേക്ക് രക്ഷപ്പെടുകയും അവിടെ ഒരു സ്വതന്ത്ര എമിറേറ്റ് സ്ഥാപിക്കുകയുമായിരുന്നു. 700കളുടെ ആരംഭത്തിൽ തന്നെ ഉമവി ഭരണത്തിന്റെ കീഴിലായിരുന്ന അന്തലൂസ് പ്രദേശങ്ങൾ ഇതോടെ പുതിയ എമിറേറ്റിന്റെ ഭാഗമായി മാറി. കൊർദോവ എന്ന ഖുർതുബയായിരുന്നു എമിറേറ്റിന്റെ തലസ്ഥാനം. ഏതാനും പതിറ്റാണ്ടുകളോടെ അന്നത്തെ വികസിതമായ ലോകനഗരമായി കൊർദോവ മാറി.
929-ൽ ഒരു സ്വതന്ത്ര ഖിലാഫത്തായി മാറുന്നത് വരെ എമിറേറ്റ് എന്നനിലയിൽ കൊർദോവ നിലനിന്നു. അബ്ദുറഹ്‌മാൻ മൂന്നാമൻ ആണ് ഖിലാഫത്തായി കൊർദോവയെ പ്രഖ്യാപിക്കുന്നത്.
ഗവണ്മെന്റ് മെഡിക്കൽ കോളേജ്, റായ്ഗഡ്
ലേറ്റ് ശ്രീ ലഖിറാം അഗർവാൾ മെമ്മോറിയൽ ഗവൺമെന്റ് മെഡിക്കൽ കോളേജ് എന്നും അറിയപ്പെടുന്ന ഗവൺമെന്റ് മെഡിക്കൽ കോളേജ്, റായ്ഗഡ് ഇന്ത്യയിലെ ഛത്തീസ്ഗഡിലെ റായ്ഗഡിൽ സ്ഥിതി ചെയ്യുന്ന ഒരു സർക്കാർ മെഡിക്കൽ സ്കൂളാണ്. കോളേജ് പണ്ഡിറ്റ് ദീൻദയാൽ ഉപാധ്യായ മെമ്മോറിയൽ ഹെൽത്ത് ആൻഡ് ആയുഷ് യൂണിവേഴ്സിറ്റി ഓഫ് ഛത്തീസ്ഗഢ് യൂണിവേഴ്സിറ്റിയും ദേശീയ മെഡിക്കൽ കമ്മീഷനും അംഗീകരിച്ചതാണ്. 2013 ലാണ് ഇത് സ്ഥാപിതമായത്.
അക്കാദമിക്
കോളേജ് എംബിബിഎസ് ബിരുദം വാഗ്ദാനം ചെയ്യുന്നു. നാഷണൽ എലിജിബിലിറ്റി കം എൻട്രൻസ് ടെസ്റ്റിന്റെ അടിസ്ഥാനത്തിലാണ് പ്രവേശനം. എംബിബിഎസ് കോഴ്സിന്റെ കാലാവധി 4.5 വർഷം + ഒരു വർഷം നിർബന്ധിത മെഡിക്കൽ ഇന്റേൺഷിപ്പ് ആണ്. അവർ കോളേജ് ആശുപത്രിയിലും കിരോഡിമൽ സർക്കാർ ആശുപത്രിയിലും അനുബന്ധ പ്രസവ കേന്ദ്രത്തിലുമാണ് പഠിക്കുന്നത്.
അവലംബം
വർഗ്ഗം:ഛത്തീസ്‌ഗഢിലെ മെഡിക്കൽ കോളേജുകൾ
ഹാരിയറ്റ് ടബ്മൻ
അമേരിക്കയില്‍, അടിമകളുടെ മോചനത്തിനുവേണ്ടി പ്രവർത്തിച്ച വനിതയായിരുന്നു ടബ്മൻ, ഹാരിയറ്റ്. തോട്ടങ്ങളിലെ അടിമത്തൊഴിലാളികളുടെ മോസസ് എന്നറിയപ്പെട്ടിരുന്ന ടബ്മൻ മേരിലാൻഡിലെ ഡോർചെസ്റ്റർ കൗണ്ടിയിലുള്ള ഒരടിമകുടുംബത്തിലാണ് ജനിച്ചത്. 1820-ലാണു് അവർ ജനിച്ചതെന്നു് പൊതുവേ അനുമാനിക്കുന്നുണ്ടെങ്കിലും കൃത്യമായ തെളിവുകൾ ഇന്നും ലഭിച്ചിട്ടില്ല. വിവിധരേഖകൾ അനുസരിച്ച് 1820നും 1825നും ഇടയിലാണു് ജനനം. എഴുത്തും വായനയും അഭ്യസിച്ചിട്ടില്ലാത്ത ഇവർ അടിമപ്പണിയിൽ നിന്നു സ്വയം വിമുക്തയാവുകയും തോട്ടങ്ങളിൽ പണിയെടുത്തിരുന്ന നൂറുകണക്കിന് അടിമകളെ സ്വാതന്ത്ര്യത്തിലേക്കു നയിക്കുവാൻ പ്രയത്നിക്കുകയും ചെയ്തു.
ചരിത്രം
അരമിന്റാ എന്നായിരുന്നു ആദ്യത്തെ പേര്. പിന്നീട് ഹാരിയറ്റ് എന്ന പേര് സ്വയം സ്വീകരിച്ചു. 1844-ൽ ഹാരിയറ്റിനെ ജോൺ ടബ്മൻ എന്ന അടിമയെക്കൊണ്ട് യജമാനൻ നിർബന്ധപൂർവം വിവാഹം കഴിപ്പിച്ചു. 5 വർഷത്തിനുശേഷം ഭർത്താവിനെ ഉപേക്ഷിച്ച് ഫിലഡെൽഫിയയിലേക്ക് ഒളിച്ചോടിയ ഇവർ, കുടുംബത്തെ മോചിപ്പിക്കാനായി ഭൂഗർഭ റെയിൽപ്പാതവഴി വീണ്ടും മെരിലാൻഡിൽ എത്തിച്ചേർന്നു. അടിമകളുടെ മോചനത്തിനുവേണ്ടി ഇവർ തിരഞ്ഞെടുത്ത മാർഗ്ഗം അതീവ സാഹസികമായിരുന്നു. 300- ലധികം അടിമകളെ ഭൂഗർഭ റെയിൽപ്പാതയിലൂടെ രക്ഷപ്പെടാൻ ഇവർ സഹായിച്ചു. അടിമത്തത്തിനെതിരായ പ്രവർത്തനങ്ങളിൽ തന്നോടൊപ്പം നിന്നവരോട് ടബ്മൻ കടുത്ത പട്ടാളച്ചിട്ടയിലാണ് പെരുമാറിയിരുന്നത്. അതിനാൽ ജനറൽ ടബ്മൻ എന്ന പേരിലും ഇവർ അറിയപ്പെട്ടിരുന്നു. ഭൂഗർഭ റെയിൽപ്പാത വഴിയുള്ള സാഹസികമായ മോചനയാത്രകളിൽ അടിമകൾക്കുവേണ്ടി ഭക്ഷണമുണ്ടാക്കിക്കൊടുത്തിരുന്നത് ഇവർ തന്നെയായിരുന്നു. അടിമകളുടെ സ്വാതന്ത്ര്യത്തിനുവേണ്ടി വാദിക്കുന്ന പ്രസിദ്ധീകരണങ്ങൾക്കാവശ്യമായ വസ്തുതകൾ ശേഖരിച്ചു നൽകിയ ടബ്മൻ, ബോസ്റ്റണിലെ അടിമത്തവിരുദ്ധ സമ്മേളനങ്ങളിൽ പ്രസംഗിക്കുവാനും സന്നദ്ധയായി. ടബ്മനെ പിടിച്ചുകൊടുക്കുന്നവർക്ക് 40,000 ഡോളർ പ്രതിഫലം നൽകുമെന്നുള്ള ഗവൺമെന്റിന്റെ പ്രഖ്യാപനം, ഇവരുടെ അടിമത്തവിരുദ്ധ പ്രവർത്തനങ്ങളുടെ ശക്തിയാണ് വെളിപ്പെടുത്തുന്നത്. 1857-ൽ ടബ്മൻ തന്റെ മാതാപിതാക്കളെ രക്ഷിച്ച് ന്യൂയോർക്കിലെ അബേണിലെത്തിച്ചു.
ഗവണ്മെന്റ് വിമൻസ് കോളേജ്, തിരുവനന്തപുരം
1864 ൽ തിരുവിതാംകൂർ രാജകുടുംബം സർകാർ ഗേൾസ് സ്കൂളായി ആരംഭിച്ചു. സ്ത്രീകളുടെ ക്ഷേമപരിപാടികൾ നടപ്പിലാക്കുന്നതിലൂടെ സ്ത്രീകളുടെ ക്ഷേമവും അവരുടെ പ്രാധാന്യം കണക്കിലെടുത്തിട്ടുണ്ട്. സ്ത്രീകളുടെ വിദ്യാഭ്യാസത്തിലൂടെ മാത്രമേ ഈ ലക്ഷ്യം നേടാനാകൂ എന്ന് രാജകുടുംബത്തിന് നന്നായി അറിയാം.ഇത് പെൺകുട്ടികൾക്ക് ഒരു വിദ്യാഭ്യാസ സ്ഥാപനം സ്ഥാപിക്കുന്നതിന് ഇടയാക്കി - സർക്കാർ  ഗേൾസ് സ്കൂൾ (1860-1880 കാലഘട്ടത്തിൽ) നിർമിച്ചു. 1897 ൽ ശ്രീ മൂലം തിരുനാൾ (1885-1924) കാലഘട്ടത്തിൽ ഈ സ്ഥാപനം രണ്ടാം ഗ്രേഡ് കോളേജായി ഉയർത്തി. മഹാരാജാവ് മദ്രാസ് യൂണിവേഴ്സിറ്റിയിൽ അഫിലിയേറ്റ് ചെയ്തു. ഒന്നാം ഗ്രേഡ് കോളജിന്റെ പദവിയിലേക്ക് ഉയർത്തപ്പെടുകയും പിന്നീട് 1920 ൽ എച്ച്.എച്ച് മഹാരാജാസ് കോളേജ് ഫോർ വുമൺ എന്ന് പുനർനാമകരണം ചെയ്യപ്പെടുകയും ചെയ്തു. 1937-ൽ ശ്രീ ചിത്തിര തിരുനാൾ ബാലരാമവർമ്മ (1931-1949) ഭരിച്ച കാലത്ത് തിരുവിതാംകൂർ സർവകലാശാല സ്ഥാപിക്കപ്പെടുകയും കോളേജ് ഈ സർവകലാശാലയുമായി അഫിലിയേറ്റ് ചെയ്യുകയും ചെയ്തു. 1937 ൽ തിരുവിതാംകൂർ സർവകലാശാല സ്ഥാപിക്കപ്പെട്ടപ്പോൾ വനിതാ കോളേജിൽ കേരള സർവ്വകലാശാല സ്ഥാപിച്ച ഒരു വർഷത്തിനു ശേഷം, 1957 ൽ കേരള സർവകലാശാല കോളേജ് അതിന്റെ അനുബന്ധ സ്ഥാപനമായി മാറി. തിരുവനന്തപുരത്തെ ഗവൺമെന്റ് കോളേജ് ഫോർ വിമൺ, കേരളത്തിലെ പ്രമുഖ വിദ്യാഭ്യാസ സ്ഥാപനങ്ങളിലൊന്നും  ഉന്നതവിദ്യാഭ്യാസമേഖലയിൽ മുൻനിരയിലുള്ള ഒരു സ്ഥാപനവുമാണ്. 1952 ൽ മാത്തമാറ്റിക്സ്, ബോട്ടണി, സുവോളജി, തത്ത്വശാസ്ത്രം, മലയാളം, സംസ്കൃതം എന്നീ വിഷയങ്ങളിൽ ബിരുദ കോഴ്സുകൾ ആരംഭിച്ചു. 1970-കളുടെ ആരംഭത്തിൽ കോളേജ് വിപുലന ഘട്ടങ്ങൾ ആരംഭിച്ചു. പുതിയ കോഴ്സുകൾ പതിവായി ആരംഭിക്കുകയും പി.ജി ഡിപ്പാർട്ടുമെൻറുകൾ നവീകരിക്കുകയും ചെയ്തു. ഇന്ന് കോളേജിൽ 24 അധ്യാപന വിഭാഗങ്ങൾ ഉണ്ട്. 2400 വിദ്യാർത്ഥിനികൾ, 159 അധ്യാപകരുമുണ്ട്.
ഹാരിയറ്റ് ടബ്മൻ
ചരിത്രം
ആഭ്യന്തരയുദ്ധകാലത്ത് പാചകക്കാരി, നഴ്സ്, ചാരപ്രവർത്തക എന്നീ നിലകളിലെല്ലാം സൈനികസേവനം നടത്തിയ ടബ്മൻ യുദ്ധാനന്തരം അബേണിൽ സ്ഥിരതാമസമാക്കി. തുടർന്നും ഇവർ അടിമത്ത വിരുദ്ധപ്രവർത്തനങ്ങളിൽ സജീവമായി പങ്കെടുത്തിരുന്നു. അടിമത്തത്തിൽ നിന്നും മോചിതരാവുന്ന കറുത്ത വംശജരുടെ പുനരധിവാസത്തിനായുള്ള പ്രവർത്തനങ്ങളും ടബ്മൻ ഏറ്റെടുത്തിരുന്നു. സാറാ ബ്രാഡ്ഫോർഡ് രചിച്ച ഹാരി ടബ്മൻ: ദ് മോസസ് ഒഫ് ഹെർ പീപ്പിൾ എന്ന ജീവചരിത്രകൃതി 1886-ൽ പ്രസിദ്ധീകരിച്ചതോടെയാണ് ടബ്മൻ ലോകപ്രശസ്തയായത്. അടിമത്തവിരുദ്ധ പോരാട്ടങ്ങളുടെ ചരിത്രത്തിൽ ടബ്മന് സ്ഥിര പ്രതിഷ്ഠ നേടിക്കൊടുത്തതും ഈ കൃതിതന്നെ. 1913-ൽ അന്തരിച്ച ടബ്മന്റെ മൃതദേഹം പൂർണ സൈനിക ബഹുമതികളോടെയാണ് സംസ്കരിച്ചത്.
ലാഡോ ബായി
മധ്യപ്രദേശിലെ ഭിൽ ഗോത്രത്തിൽ നിന്നുള്ള ഒരു ഗോത്ര കലാകാരിയാണ് ലാഡോ ബായി. ഇന്ത്യ, ഫ്രാൻസ്, യു.കെ. എന്നിവിടങ്ങളിലെ വിവിധ എക്സിബിഷനുകളിൽ അവരുടെ ചിത്രങ്ങൾ പ്രദർശിപ്പിച്ചിട്ടുണ്ട്. അവർ ഭോപ്പാലിലെ ആദിവാസി ലോക് കല അക്കാദമിയിൽ ജോലി ചെയ്യുന്നു.
ആദ്യകാല ജീവിതവും കരിയറും
ലാഡോ ബായി ഭിൽ ഗോത്ര സമുദായത്തിലെ മധ്യപ്രദേശിലെ ഝാബുവയിലെ ബാദി ബാവോഡി ഗ്രാമത്തിൽ ജനിച്ചു. വളരെ ചെറുപ്രായത്തിൽ തന്നെ ഭോപാലിലേക്ക് കുടുംബത്തോടൊപ്പം താമസം മാറുകയും ഭാരത ഭവനത്തിൽ കരകൗശലതൊഴിലാളിയായി കരാർ ചെയ്യപ്പെടുകയും ചെയ്തു. അവർ വിവാഹിതയാകുകയും നിർമ്മാണകലയിൽ ജോലി തുടരുകയും ചെയ്തു.
ഭിൽ കല
ഭിൽ ഗോത്രം തദ്ദേശീയരാണ്, ഇന്ത്യയിലെ ഏറ്റവും വലിയ രണ്ടാമത്തെ ഗോത്ര സമൂഹമാണ്. കല ഭിൽ സമൂഹത്തിന് അവിഭാജ്യമാണ്. അവരുടെ ചിത്രങ്ങളുടെ സമ്പന്നമായ ഘടന പൊതുവെ പ്രകൃതിയെയും അവരുടെ പാരമ്പര്യമായ ആദിവാസി ശൈലിയെയും ചിത്രീകരിക്കുന്നു. ഭിൽ കലാകാരന്മാർ അന്താരാഷ്ട്ര തലത്തിൽ അംഗീകരിക്കപ്പെടാൻ തുടങ്ങിയിരിക്കുന്നു. നമ്മുടെ ആധുനിക സമൂഹത്തിൽ പലപ്പോഴും മറന്നുപോകുന്ന വിളവെടുപ്പ് പോലുള്ള മറ്റ് ആചാരപരമായ അവസരങ്ങളും ജനനത്തിന്റെ ലളിതമായ മനുഷ്യ സന്തോഷങ്ങളും അവർ വരയ്ക്കുന്നു. മറ്റ് ഗോത്രവർഗ വിഭാഗങ്ങളുടെ കലയും ബില്ലുകളുടെ കലയും ജീവിതത്തിലെ ലളിതമായ ആനന്ദങ്ങൾ എന്താണെന്ന് നമ്മെ ഓർമ്മിപ്പിക്കുന്നു.
അവലംബം
വർഗ്ഗം:കലാകാരന്മാർ
കാട് (നോവൽ)
ആധുനിക കന്നഡ സാഹിത്യത്തിലെ ഒരു കവിയും കഥാകൃത്തും നോവലിസ്റ്റുമായ ശ്രീകൃഷ്ണ ആലനഹള്ളിയുടെ ഒരു നോവലാണ് കാട്.അദ്ദേഹത്തിന്റെ ആദ്യത്തെ നോവലാണ് കാട്. ഈ നോവലിനെ അടിസ്ഥാനമാക്കി ഗിരീഷ് കർണ്ണാഡ് ചലച്ചിത്രം സംവിധാനം ചെയ്യുകയുണ്ടായി.
അവലംബം
വർഗ്ഗം:നോവലുകൾ - അപൂർണ്ണലേഖനങ്ങൾ വർഗ്ഗം:നോവലുകൾ
ഡി.ബി. കൂപ്പർ
1971 നവംബർ 24-ന് ഉച്ചകഴിഞ്ഞ് പോർട്ട്‌ലാൻഡിലെ ഒറിഗോണിനും വാഷിംഗ്ടണിലെ സിയാറ്റിലിനും ഇടയിലുള്ള യുണൈറ്റഡ് സ്റ്റേറ്റ്‌സ് വ്യോമാതിർത്തിയിൽ ഒരു ബോയിംഗ് 727 വിമാനം ഹൈജാക്ക് ചെയ്ത അജ്ഞാതനെ പരാമർശിക്കാൻ ഉപയോഗിക്കുന്ന ഒരു മാധ്യമ വിശേഷണമാണ് '''ഡി. ബി. കൂപ്പർ'''. അവൻ മോചനദ്രവ്യമായി $200,000 തട്ടിയെടുത്തു (2020-ൽ $1,278,000-ന് തുല്യം) തെക്കുപടിഞ്ഞാറൻ വാഷിംഗ്ടണിൽ ഒരു അനിശ്ചിതാവസ്ഥയിലേക്ക് പാരച്യൂട്ടിൽ പോയി. ഡാൻ കൂപ്പർ എന്ന അപരനാമം ഉപയോഗിച്ചാണ് ആ മനുഷ്യൻ തന്റെ എയർലൈൻ ടിക്കറ്റ് വാങ്ങിയത്, എന്നാൽ വാർത്താ വിനിമയത്തിലെ അപാകത കാരണം ഡി ബി കൂപ്പർ എന്ന പേരിൽ അദ്ദേഹം പ്രശസ്തനായി.
ഹൈജാക്കിംഗിന് ശേഷം 45 വർഷത്തോളം എഫ്ബിഐ സജീവമായ അന്വേഷണം നടത്തി. ആ കാലയളവിൽ 60-ലധികം വാല്യങ്ങളായി വളർന്ന ഒരു കേസ് ഫയൽ ഉണ്ടായിരുന്നിട്ടും, കൂപ്പറിന്റെ യഥാർത്ഥ വ്യക്തിത്വത്തെക്കുറിച്ചോ വിധിയെക്കുറിച്ചോ കൃത്യമായ നിഗമനങ്ങളിൽ എത്തിച്ചേരാനായില്ല. വാണിജ്യ വ്യോമയാന ചരിത്രത്തിലെ പരിഹരിക്കപ്പെടാത്ത ഒരേയൊരു എയർ പൈറസിയായി ഈ കുറ്റകൃത്യം അവശേഷിക്കുന്നു. അന്വേഷകരും റിപ്പോർട്ടർമാരും അമേച്വർ പ്രേമികളും വർഷങ്ങളായി വ്യാപകമായി വ്യത്യസ്തമായ സാധുതയുള്ള നിരവധി സിദ്ധാന്തങ്ങൾ നിർദ്ദേശിക്കപ്പെട്ടിട്ടുണ്ട്.
മോചനദ്രവ്യത്തിന്റെ $5,880 1980-ൽ കൊളംബിയ നദിയുടെ തീരത്ത് കണ്ടെത്തി, ഇത് പുതിയ താൽപ്പര്യത്തിന് കാരണമായി, പക്ഷേ ആത്യന്തികമായി നിഗൂഢതയെ കൂടുതൽ ആഴത്തിലാക്കുകയേയുള്ളൂ. മോചനദ്രവ്യത്തിന്റെ ഭൂരിഭാഗവും വീണ്ടെടുക്കാനായിട്ടില്ല.
വർഗ്ഗം:കുറ്റവാളികൾ
നകുണ്ടെ ദേശീയോദ്യാനം
പരഗ്വേയിലെ അൾട്ടോ പരാനായിലെ നകുണ്ടെ ജില്ലയിൽ സ്ഥിതി ചെയ്യുന്ന ഒരു ദേശീയോദ്യാനമാണ് നകുണ്ടെ ദേശീയോദ്യാനം. അക്ഷാംശം 26°03’ നും രേഖാംശം 54°42’ നും ഇടയിലാണ് ഇതു സ്ഥിതിചെയ്യുന്നത്. ഈ ദേശീയോദ്യാനത്തിൻറെ ആകെ വിസ്തൃതി 20 ചതുരശ്ര കിലോമീറ്ററാണ്. 35 മുതൽ 40 മീറ്റർവരെ ഉയരവും 110 മീറ്റർ വീതിയുമുള്ള സാൾട്ടോ നകുണ്ടേ എന്ന വെള്ളച്ചാട്ടം ഈ ദേശീയോദ്യാനത്തിനുള്ളിൽ സ്ഥിതിചെയ്യുന്നു.
ഉഷ്ണമേഖലാ കാലാവസ്ഥയാണ് ഇവിടെ അനുഭവപ്പെടാറുള്ളത്. വർഷത്തിൽ ശരാശരി 1,500 മുതൽ 1,700 മില്ലീമീറ്റർവരെ മഴ ലഭിക്കുന്നു. ഇവിടുത്തെ ശരാശരി താപനില 21.5 ഡിഗ്രി സെൽഷ്യസാണ്. വടക്കേ പ്രവിശ്യയിൽ നിന്നുള്ള പ്രബലമായ കാറ്റ്, ബ്രസീലിയൻ മഴക്കാടുകളുടെ ഭൂമിശാസ്ത്രപരമായ സ്ഥാനം എന്നിവയെല്ലാം കാലാവസ്ഥയെ സ്വാധീനിക്കുന്ന ഘടകങ്ങളാണ്.
അവലംബം
വർഗ്ഗം:പരഗ്വേയിലെ ദേശീയോദ്യാനങ്ങൾ
ബിർജു മഹാരാജ്
ഇന്ത്യയിലെ കഥക് നൃത്തത്തിന്റെ പ്രധാന ആചാര്യൻമാരിലൊരാളായിരുന്നു ബ്രിജ്മോഹൻ മിശ്ര എന്നറിയപ്പെടുന്ന പണ്ഡിറ്റ് ബിർജു മഹാരാജ് (4 ഫെബ്രുവരി 1938 - 16 ജനുവരി 2022). കഥക്കിലെ കൽക്ക - ബിനാദിൻ ഘരാനയുടെ മുഖ്യ പ്രയോക്താവാണദ്ദേഹം. ശംഭു മഹാരാജിന്റെയും ലച്ചു മഹാരാജിന്റെയും പാരമ്പര്യം പേറുന്ന മഹാരാജ് കുടുംബത്തിലെ കണ്ണിയായ ഇദ്ദേഹം അച്ചാൻ മഹാരാജിന്റെ മകനാണ്. അറിയപ്പെടുന്ന ഹിന്ദുസ്ഥാനി ശാസ്ത്രീയ സംഗീതജ്ഞൻ കൂടിയാണ്. നിരവധി കഥക് നൃത്തങ്ങൾ രൂപകൽപ്പന ചെയ്തിട്ടുള്ള ഇദ്ദേഹം ലോകമെമ്പാടും നൃത്താവതരണങ്ങൾ നടത്തിയിട്ടുണ്ട്. കഥക് ശിൽപ്പശാലകളും നടത്താറുണ്ട്. ഡൽഹിയിൽ 'കലാശ്രമം' എന്ന പേരിൽ കഥക് കളരി നടത്തുന്നു.
ജീവിതരേഖ
ലക്‌നോ ഘരാനയിലെ പ്രമുഖ കഥക് കലാകാരൻ ജഗന്നാഥ് മഹാരാജ് എന്ന അച്ചൻ മഹാരാജാവിന്റെ മകനായി ജനിച്ചു. അമ്മാവൻമാരായ ശംഭു മഹാരാജിന്റെയും ലച്ചു മഹാരാജിന്റെയും ശിക്ഷണത്തിൽ പരിശീലനം തുടങ്ങിയ അദ്ദേഹം ഏഴാം വയസ്സിൽ അരങ്ങേറ്റം കുറിച്ചു.ഒൻപതാം വയസിൽ അച്ഛന്റെ മരണത്തെത്തുടർന്ന് കുടുംബം ഡൽഹിയിലേക്കു മാറി.
ജീവിതത്തിന്റെ അവസാനനാളുകളിൽ പ്രമേഹം, ഹൃദ്രോഗം, വൃക്കരോഗം തുടങ്ങിയ പലവിധ രോഗങ്ങൾക്കും അടിമയായിരുന്ന ബിർജു മഹാരാജ്, 84-ആമത്തെ വയസ്സിൽ 2022 ജനുവരി 16-ന് രാത്രി പതിനൊന്നുമണിയോടെ ഡൽഹിയിലെ വീട്ടിൽ വച്ച് അന്തരിച്ചു.
സൃഷ്ടികൾ
സംഗീത സംവിധാനവും നൃത്ത രൂപകൽപ്പനയും നിർവഹിച്ചവ
പുറം കണ്ണികൾ
വർഗ്ഗം:1938-ൽ ജനിച്ചവർ
വർഗ്ഗം:ഫെബ്രുവരി 4-ന് ജനിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:കാളിദാസ് സമ്മാൻ പുരസ്‌കാരം ലഭിച്ചവർ വർഗ്ഗം:മികച്ച നൃത്ത രൂപകൽപ്പനക്കുള്ള ദേശീയ ചലച്ചിത്രപുരസ്കാരം ലഭിച്ചവർ വർഗ്ഗം:2022-ൽ മരിച്ചവർ
പ്രേം വത്സ
ഒരു ഇന്ത്യൻ-കനേഡിയൻ ബിസിനസുകാരനും, ടൊറന്റൊ ആസ്ഥാനമായ ഫെയർഫാക്സ് ഫിനാൻഷ്യൽ ഹോൾഡിംസ് എന്ന കമ്പനിയുടെ ചീഫ് എക്സിക്യുട്ടീവുമാണ്   പ്രേം വത്സ(ഓഗസ്ത് 5 1950). കനേഡിയൻ വാരൻ ബഫറ്റ് എന്ന് ഇദ്ദേഹം അറിയപ്പെടുന്നു 2020 ജനുവരിയിൽ ഭാരതസർക്കാർ പത്മ പുരസ്കാരം ഇദ്ദേഹത്തിനു നൽകി.
കമ്പനി
കനേഡിയൻ മൊബൈൽ കമ്പനിയായ ബ്ലാക്ക്ബെറിയെ ഇൻഡ്യക്കാരനായ പ്രേം വത്സയുടെ ഉടമസ്ഥതയിലുള്ള ഫെയർഫാക്സ് ഫിനാൻഷ്യൽ ഹോൾഡിങ്സ് ഏറ്റെടുക്കുന്നു. കാനഡ ആസ്താനമായി പ്രവർത്തിക്കുന്ന ഫെയർഫാക്സ് 29000 കോടി രൂപയ്ക്കാണ് ബ്ലാക്ക്ബെറി സ്വന്തമാക്കുന്നത്.
ബ്ലാക്ക്ബെറിയിൽ 10 ശതമാനം ഓഹരിയുള്ള പ്രേം വത്സ കഴിഞ്ഞ മാസം ബ്ലാക്ക്ബെറി ബോർഡ് ഓഫ് ഡയറക്റ്റേഴ്സിൽ നിന്ന് രാജിവച്ചതിനു ശേഷമാണ് ഏറ്റെടുക്കൽ നടപടികളാരംഭിച്ചത്.
1972 ൽ മദ്രാസ് ഐഐടിയിൽ നിന്ന് കെമിക്കൽ എൻജിനിയറിങ്ങിൽ ബിരുദം നേടി സഹോദരനോടൊപ്പം കാനഡയിലേക്ക് ചേക്കേറിയ ഹൈദരാബാദുകരനായ പ്രേം വത്സ ഒന്റ്റാരിയോ സർവകലാശാലയിൽ നിന്ന് എം.ബി.എ ബിരുദം നേടിയ ശേഷമാണ് ഓഹരി വിപണിയിൽ ഇടപെടുന്നത്.
നിരവധി കമ്പനികളെ ഏറ്റെടുത്ത ശേഷം ഇവയെല്ലാം ചേർത്ത് 1987 ൽ ഫെയർഫാക്സ് ഫിനാൻഷ്യൽ ഹോൾഡിങ്സ് രൂപീകരിച്ച പ്രേം വത്സ കാനഡയുടെ വാരൻ ബഫറ്റ് എന്നാണ് അറിയപ്പെടുന്നത്.
അവലംബം
വർഗ്ഗം:വ്യവസായികൾ വർഗ്ഗം:1950-ൽ ജനിച്ചവർ
ബ്രെട്ടൻ ബ്രദർ ആന്റ് സിസ്റ്റർ
പത്തൊൻപതാം നൂറ്റാണ്ടിന്റെ മധ്യത്തിൽ ഫ്രഞ്ച് ആർട്ടിസ്റ്റ് വില്യം ബൊഗ്യൂറോ വരച്ച ചിത്രമാണ് ബ്രെട്ടൻ ബ്രദർ ആന്റ് സിസ്റ്റർ. പരമ്പരാഗത വസ്ത്രധാരണത്തിൽ ഒരു ബ്രട്ടൻ സഹോദരനെയും സഹോദരിയെയും ഈ ചിത്രത്തിൽ ചിത്രീകരിച്ചിരിക്കുന്നു. 1860 കളുടെ അവസാനത്തിൽ ബ്രിട്ടാനിയിൽ അവധിക്കാലത്ത് ബൊഗ്യൂറോ നിർമ്മിച്ച രേഖാചിത്രങ്ങളുടെ അടിസ്ഥാനത്തിൽ 1871-ൽ ആണ് ഈ ചിത്രം സൃഷ്ടിച്ചത്. മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് ഈ ചിത്രം.
ചിത്രകാരനെക്കുറിച്ച്
ഫ്രഞ്ചുകാരനായ ഒരു ചിത്രകാരനായിരുന്നു വില്യം-അഡോൾഫ് ബോഗുറേ. തന്റെ യഥാർത്ഥമായ ചിത്രങ്ങളിൽ അദ്ദേഹം പുരാണരംഗങ്ങൾ ചിത്രീകരിക്കുകവഴി ക്ലാസിൿ രംഗങ്ങൾക്ക്, സവിശേഷമായി സ്ത്രീശരീരചിത്രീകരണങ്ങൾക്ക് അദ്ദേഹം നവീനഅർത്ഥങ്ങൾ പകർന്നുനൽകി. തന്റെ ജീവിതകാലത്ത് ഫ്രാൻസിലും അമേരിക്കയിലും പ്രസിദ്ധനായ അദ്ദേഹത്തിന് നിരവധി പുരസ്കാരങ്ങൾ ലഭിക്കുകയും ചിത്രങ്ങൾക്ക് ഉയർന്ന വില കിട്ടുകയും ചെയ്തു. മാറുന്ന അഭിരുചികളാൽ ഇരുപതാം നൂറ്റാണ്ടിന്റെ ആദ്യമാകുമ്പോഴേക്കും ബോഗുറേയ്ക്കും അദ്ദേഹത്തിന്റെ രചനകൾക്കും സ്വീകാര്യത കുറഞ്ഞുവന്നു. എന്നാൽ 1980 കാലത്ത് രൂപഹിത്രീകരണത്തിൽ ഉണ്ടായ താല്പര്യങ്ങളാൽ അദ്ദേഹം വീണ്ടും ജനശ്രദ്ധയാകർഷിച്ചു. ലഭ്യമായ അറിവുകൾ അനുസരിച്ച് ജീവിതകാലത്ത് 822 രചനകൾ നടത്തിയ അദ്ദേഹത്തിന്റെ ചിത്രങ്ങളിൽ പലതിനേക്കുറിച്ചും യാതൊരു അറിവുകളും ലഭ്യമല്ല.
മറന്നുവെച്ച വസ്തുക്കൾ
സച്ചിദാനന്ദൻ രചിച്ച കവിതാസമാഹമാണ് മറന്നു വച്ച വസ്തുക്കൾ. 2012ൽ കവിതയ്ക്കുള്ള കേന്ദ്ര സാഹിത്യ അക്കാദമി പുരസ്കാരം ഈ സമാഹാരത്തിന് ലഭിച്ചു. ഡി.സി. ബുക്സാണ് ഈ കൃതിയുടെ പ്രസാധകർ.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:കവിതകൾ
വാസുദേവൻ നമ്പൂതിരി
കേരളത്തിലെ ഒരു നാടുവാഴിയും ഇരിങ്ങോൾക്കാവിന്റെ അവസാന ഊരാൺമ അവകാശിയുമായിരുന്നു നാഗഞ്ചേരി മന വാസുദേവൻ നമ്പൂതിരി (1912 - 2019 ജൂലൈ 26). ഇരിങ്ങോൾകാവിനു സമീപമാണ് ദേവസ്വം ബോർഡിന് വിട്ടുനൽകിയ നാഗഞ്ചേരി മന സ്ഥിതി ചെയ്യുന്നത്. കേരളത്തിലെ പ്രശസ്തമായ നമ്പൂതിരി ഇല്ലങ്ങളിൽ ഒന്നായിരുന്നു നാഗഞ്ചേരി മന. പതിനെട്ടു ദേശങ്ങളുടെ അധികാരവും ഒമ്പത് ക്ഷേത്രങ്ങളുടെ ഊരാണ്മയും ഉണ്ടായിരുന്ന മന കൂടിയായിരുന്നു ഈ നാഗഞ്ചേരി മന. നാഗഞ്ചേരി കുഞ്ചുനമ്പൂതിരി എന്നറിയപ്പെട്ടിരുന്ന നീലകണ്ഠൻ നമ്പൂതിരിയുടെ മകനാണ് വാസുദേവൻ നമ്പൂതിരി. ദേവകി അന്തർജനമാണ് മാതാവ്. നീലകണ്ഠൻ നമ്പൂതിരിപ്പാടിന്റെ നാല് സഹോദരങ്ങളാണ് ഉണ്ടായിരുന്നത്. അവർക്കാർക്കും ആൺ മക്കൾ ഇല്ലാതിരുന്നതിനെ തുടർന്ന് സ്വത്തുക്കൾ നോക്കിനടത്തുന്നതിനും അന്യാധീനപ്പെട്ടുപോകാതിരിക്കുന്നതിനുമായി ഈ നാലുപേരും അവരുടെ ഭാര്യമാരും ചേർന്ന് സ്വത്തുക്കൾ വാസുദേവൻ നമ്പൂതിരിപ്പാടിന്റെ പേരിലേയ്ക്ക് എഴുതി നൽകി. ഈ നാടുവാഴി പരമ്പരയിലെ അവസാനത്തെ നാടുവാഴിയാണ് ഇദ്ദേഹം.
നാഗഞ്ചേരി മനയുടെ കീഴിലുണ്ടായിരുന്ന അനേകം കാവുകളിൽ ഒരു കാവായിരുന്നു ഇരിങ്ങോൾ കാവ്. ഒരു വ്യക്തിക്ക് 15 ഏക്കറിൽ കൂടുതൽ കൈവശം വെയ്ക്കാൻ പാടില്ല എന്ന ഭൂപരിഷ്ക്കരണനിയമം 1963-ൽ സർക്കാർ കൊണ്ട് വന്നപ്പോൾ മനയുടെ കാരണവരായ വാസുദേവൻ നമ്പൂതിരി 1980-ൽ പെരുമ്പാവൂർ മുനിസിപ്പാലിറ്റിയ്ക്ക് കൈമാറിയതാണ് ഈ കാവ്. ഇപ്പോൾ തിരുവിതാംകൂർ ദേവസ്വം ബോർഡിന്റെ കീഴിലാണ് കാവ്.
തിരുവിതാംകൂർ രാജാക്കന്മാർ സമ്മാനിച്ച 4000 ബ്രിട്ടീഷ് പവനും നാഗമാണിക്യം പോലെയുള്ള രത്‌നശേഖരവും ഉണ്ടായിരുന്ന മനയ്ക്ക് 800 കിലോയ്ക്ക് മുകളിലുള്ള സ്വർണ്ണ ശേഖരവും ഉണ്ടായിരുന്നു. കന്നിക്കൊയ്ത്തും മകരക്കൊയ്ത്തും കഴിഞ്ഞാൽ ഒന്നേകാൽ ലക്ഷം പറ നെല്ലാണ് ഇല്ലം മുറ്റത്ത് പണ്ട് ശേഖരിച്ചിരുന്നത്. 1980-ലാണ് തുച്ഛമായ തുകയ്ക്ക് നാഗഞ്ചേരി മന പെരുമ്പാവൂർ നഗരസഭയ്ക്ക് വാസുദേവൻ കൈമാറിയത്. ഭൂപരിഷ്ക്കരണനിയമം നടപ്പിലാക്കി കൃഷി ഭൂമി കർഷകർക്ക് വിതരണം ചെയ്തപ്പോൾ മനക്കാരുടെ ഭൂമിയുടെ സിംഹഭാഗവും നഷ്ടപ്പെട്ടു. ഇരിങ്ങോൾക്കാവും അതിനു ചുറ്റുമുള്ള 35 ഏക്കർ സ്ഥലവും തിരുവിതാംകൂർ ദേവസ്വം ബോർഡിന്റെ കീഴിലായി. ഇരിങ്ങോൾക്കാവ് ക്ഷേത്രവും, 60 ഏക്കറോളം വരുന്ന വനഭൂമിയും, ക്ഷേത്രത്തിലെ ആനയും, തിരുവാഭരണങ്ങളുമടക്കം സൗജന്യമായാണ് കൈമാറിയത്. 1960-കളുടെ മധ്യത്തിൽ വരെ ഭൂവുടമകളായിരുന്നു കുടുംബം. 14 ക്ഷേത്രങ്ങളുടെ ഊരാൺമയും 8 മനകളുടെ ഉടമസ്ഥാവകാശവും ഉണ്ടായിരുന്നു.
ഭൂപരിഷ്‌കരണ നിയമം വരുന്ന സമയം വരെ കേരളത്തിൽ 37,000 ഏക്കർ ഭൂമിയുടെ മനയ്ക്ക് സ്വന്തമായിരുന്നു. പെരുമ്പാവൂർ ഇരിങ്ങോൾ കാവ്, കൊമ്പനാട് ശ്രീധർമ്മശാസ്താക്ഷേത്രം, ഐമുറി ശിവക്ഷേത്രം, എന്നീ ക്ഷേത്രങ്ങളും, ആലുവയിൽ വിടാക്കുഴ ശ്രീകൃഷ്ണസ്വാമിക്ഷേത്രം, ചന്ദ്രപ്പിള്ളിക്കാവ്, ഇരവിച്ചിറ ശിവക്ഷേത്രം, നീലംകുളങ്ങര ശ്രീകൃഷ്ണസ്വാമിക്ഷേത്രം, തൊടുപുഴയിൽ, കരിമണ്ണൂർ നരസിംഹസ്വാമിക്ഷേത്രം, പന്നിയൂർ വരാഹസ്വാമിക്ഷേത്രം, തിരുവനന്തപുരത്ത്, വഴുതക്കാട് മഹാഗണപതിക്ഷേത്രം തുടങ്ങി നിരവധിയായ ക്ഷേത്രങ്ങളുടെ ഉടമകളായിരുന്നു നാടുവാഴികൾ. ഒപ്പം പതിനെട്ടോളം ദേശങ്ങളുടെയും ഉടമസ്ഥരും നാടുവാഴികളുമായിരുന്നു. തൊടുപുഴയിൽ പന്നിയൂർ, കരിമണ്ണൂർ, തട്ടക്കുഴ, ചീനിക്കുഴി, ഉടുമ്പന്നൂർ, പുറപ്പുഴ എന്നിവിടങ്ങളിലായി അയ്യായിരത്തോളം ഏക്കർ ഭൂമി, തിരുവനന്തപുരത്ത് വഴുതക്കാട് ശ്രീ മഹാഗണപതിക്ഷേത്രത്തെ കേന്ദ്രീകരിച്ച് തൈക്കാട്, ഐരാണിമുട്ടം, വട്ടത്തുവിളാകം, വഞ്ചിയൂർ, വിളവൻകോട്, നെയ്യാറ്റിൻകര, ഇന്നത്തെ തമിഴ്‌നാടിന്റെ ഭാഗമായ കന്യാകുമാരി, തോവാള, അഗസ്തീശ്വരം എന്നിവിടങ്ങളിലായി അയ്യായിരത്തോളം ഏക്കർ ഭൂമി, കൂടാതെ കൊച്ചിയിലും, തിരുവിതാംകൂറിലുമായി ഏക്കർ കണക്കിനു ഭൂമിയും ഉണ്ടായിരുന്നു. ഏതാനും വർഷം മുമ്പുവരെ സർക്കാരിൽനിന്ന് 62 രൂപ ജന്മിക്കരം ലഭിച്ചിരുന്നു. ഇതു വാങ്ങാൻ അതിന്റെ മൂന്നിരട്ടി തുക മുടക്കി തിരുവനന്തപുരം വരെ പോകേണ്ട അവസ്ഥയിൽ അത് അദ്ദേഹം നിരാകരിച്ചു.
വാർദ്ധക്യസഹജമായ അസുഖം മൂലം 107-ആം വയസ്സിൽ 2019 ജൂലൈ 26-ന് പെരുമ്പാവൂർ അല്ലപ്രയിൽ മകന്റെ വീട്ടിൽ വച്ച് മരണമടഞ്ഞു. പരേതയായ സാവിത്രി അന്തർജനം ഭാര്യ. പത്മജ, വനജ, നീലകണ്ഠൻ, ഗണപതി എന്നിവർ മക്കളാണ്.
അവലംബം
വർഗ്ഗം:2019-ൽ മരിച്ചവർ വർഗ്ഗം:കേരളത്തിലെ നാടുവാഴികൾ വർഗ്ഗം:ജൂലൈ 26-ന് മരിച്ചവർ
ദുർഗിയാന ക്ഷേത്രം
ലക്ഷ്മിനാരായണ ക്ഷേത്രം, ദുർഗാതീർത്ഥം, ശീതളക്ഷേത്രം എന്നെല്ലാം അറിയപ്പെടുന്ന ദുർഗിയാന ക്ഷേത്രം (Durgiana Temple) അമൃത്‌സറിലെ പ്രസിദ്ധമായ ഒരു ഹൈന്ദവക്ഷേത്രമാണ്. ഹൈന്ദവക്ഷേത്രമാണെങ്കിലും രൂപഘടനയിലും വാസ്തുവിദ്യയിലുമെല്ലാം ഇത് സുവർണ്ണക്ഷേത്രവുമായി നല്ല സാദൃശ്യം പുലർത്തുന്നു. ഇവിടത്തെ പ്രധാന ദേവതയായ ദുർഗയുടെ പേരിൽ നിന്നാണ് ക്ഷേത്രത്തിന് ഈ പേർ ലഭിച്ചത്. ലക്ഷ്മിയും വിഷ്ണുവും ഇവിടെ ആരാധിക്കപ്പെടുന്ന മറ്റു ദേവതകളാണ്.
160 മീറ്റർ x 130 മീറ്റർ ചതുരാകൃതിയിലുള്ള ഒരു തടാകത്തിന്റെ അകത്തായാാണ് ക്ഷേത്രം നിർമ്മിച്ചിരിക്കുന്നത്. ഒരു പാലം കടന്നു വേണം ക്ഷേത്രത്തിൽ എത്തിച്ചേരാൻ. 16 ആം നൂറ്റാണ്ടിൽ ഉണ്ടാക്കപ്പെട്ട ഈ ക്ഷേത്രം സുവർണ്ണക്ഷേത്രമാതൃകയിൽ 1921-ൽ പുതുക്കിപ്പണിയുകയാണ് ഉണ്ടായത്.
ചരിത്രം
അമൃത്സറിനെ ഒരു വിശുദ്ധ നഗരമായി പ്രഖ്യാപിച്ചിട്ടില്ലെങ്കിലും, ഈ ക്ഷേത്രത്തിനും സുവർണ്ണക്ഷേത്രത്തിനും ചുറ്റും 200 മീറ്റർ (660 അടി) ചുറ്റളവിൽ പുകയില, മദ്യം, മാംസം എന്നിവ വിൽക്കുന്നതിന് നിയന്ത്രണങ്ങൾ പ്രാബല്യത്തിൽ ഉണ്ട്.
പുറത്തേക്കുള്ള കണ്ണികൾ
വർഗ്ഗം:പഞ്ചാബിലെ ആരാധനാലയങ്ങൾ (ഇന്ത്യ) വർഗ്ഗം:പഞ്ചാബിലെ ഹിന്ദുക്ഷേത്രങ്ങൾ വർഗ്ഗം:ദുർഗാക്ഷേത്രങ്ങൾ
ലിൻഡ ജെയ്ൻ ലോബൻസ്റ്റീൻ
ലിൻഡ ജെയ്ൻ ലോബൻസ്റ്റീൻ (മേയ് 21, 1947 - ഓഗസ്റ്റ് 15, 1992) ഒരു അമേരിക്കൻ ഫിസിഷ്യനും ആദ്യകാല എച്ച്.ഐ.വി./എയ്ഡ്സ് ഗവേഷകയുമായിരുന്നു. 1980-കളുടെ തുടക്കത്തിൽ എയ്ഡ്സ് പകർച്ചവ്യാധി തിരിച്ചറിഞ്ഞ അമേരിക്കൻ ഐക്യനാടുകളിലെ ആദ്യ ഡോക്ടർമാരിൽ ഒരാളായിരുന്ന അവർ; എയ്ഡ്‌സിനെ കപ്പോസിസ് സാർക്കോമ എന്നയിനം കാൻസറുമായി ബന്ധിപ്പിക്കുന്ന ആദ്യ ലേഖനത്തിൻറെ സഹ-രചയിതാവുകൂടിയായിരുന്നു.
1992-ൽ 45-ആം വയസ്സിൽ ലോബൻസ്റ്റീന്റെ മരണശേഷം, ന്യൂയോർക്ക് സ്റ്റേറ്റ് ഡിപ്പാർട്ട്മെന്റ് ഓഫ് ഹെൽത്ത് എച്ച്ഐവി/എയ്ഡ്സ് ഫിസിഷ്യൻമാർക്ക് അവരുടെ പേരിൽ ഒരു പുരസ്കാരം ഏർപ്പെടുത്തിയിരുന്നു. ലാറി ക്രാമറിന്റെ ദി നോർമൽ ഹാർട്ട് എന്ന നാടകത്തിലും അതിന്റെ തുടർന്നുള്ള ചലച്ചിത്രാവിഷ്കാരത്തിലും അവൾ അനുസ്മരിക്കപ്പെട്ടു.
ആദ്യകാല ജീവിതം
1947 മെയ് 21 ന് മസാച്യുസെറ്റ്സിലെ ബോസ്റ്റണിൽ പ്രിസില്ലയുടെയും ജോർജ്ജ് ലോബൻസ്റ്റീന്റെയും മകളായി ലിൻഡ ലോബൻസ്റ്റീൻ ജനിച്ചു. റോഡ് ഐലൻഡിലെ ബാറിംഗ്ടണിലാണ് അവൾ വളർന്നത്.
മാർട്ടിൻ ക്രോ
മുൻ ന്യൂസിലൻഡ് ക്രിക്കറ്റ് താരവും ,കമന്റേറ്ററുമായിരുന്നു മാർട്ടിൻ ഡേവിഡ് ക്രോ എന്ന മാർട്ടിൻ ക്രോ (1962-2016).1962 സെപ്തംബർ 22 ന് ഓക്‌ലൻഡിലാണ് അദ്ദേഹം ജനിച്ചത്.1982ൽ, തന്റെ പത്തൊൻപതാം വയസ്സിൽ ന്യൂസിലൻഡ് ക്രിക്കറ്റ് ടീമിന്റെ ഭാഗമായ ക്രോ ന്യൂസിലൻഡ് ക്രിക്കറ്റിലെ എക്കാലത്തെയും മികച്ച കളിക്കാരനായാണ് അറിയപ്പെടുന്നത്.
പുറത്തേക്കുള്ള കണ്ണികൾ
വർഗ്ഗം:1962-ൽ ജനിച്ചവർ വർഗ്ഗം:സെപ്റ്റംബർ 22-ന് ജനിച്ചവർ വർഗ്ഗം:2016-ൽ മരിച്ചവർ വർഗ്ഗം:മാർച്ച് 3-ന് മരിച്ചവർ വർഗ്ഗം:ന്യൂസിലൻഡ് ക്രിക്കറ്റ് കളിക്കാർ
കോഫി ക്ലബ് ദ്വീപ്
കഫെ ക്ലബ്ബെൻ ദ്വീപ് അല്ലെങ്കിൽ കോഫി ക്ലബ് ദ്വീപ് ( Kaffeklubben Ø  ; Inuit Qeqertaat   ) ഗ്രീൻ‌ലാൻഡിന്റെ വടക്കേ അറ്റത്ത് സ്ഥിതിചെയ്യുന്ന ഒരു ദ്വീപാണ്. ഭൂമിയിലെ തർക്കമില്ലാത്ത വടക്കേ അറ്റത്തുള്ള ഭൂമി ഇതിൽ അടങ്ങിയിരിക്കുന്നു.
കണ്ടെത്തൽ
അമേരിക്കൻ ഐക്യനാടുകളിലെ പര്യവേക്ഷകനായ റോബർട്ട് പിയറി 1900 ൽ ദ്വീപ് ആദ്യമായി കണ്ടത്; എന്നിരുന്നാലും, 1921 വരെ കഫെക്ലബ്ബെൻ സന്ദർശിച്ചിരുന്നില്ല. ഡാനിഷ് പര്യവേക്ഷകനായ ലാഗ് കോച്ച് ദ്വീപിലേക്ക് കാലെടുത്തുവച്ചപ്പോൾ, കോപ്പൻഹേഗൻ ജിയോളജിക്കൽ മ്യൂസിയത്തിലെ കോഫി ക്ലബിന്റെ ഓർമയിൽ ഈ പേര് ലഭിച്ചു.
1969 ൽ, ഒരു കനേഡിയൻ ടീം അതിന്റെ വടക്കേ അറ്റം  ഗ്രീൻ‌ലാൻ‌ഡിന്റെ പ്രധാന വടക്ക് ഭാഗമായ കേപ് മോറിസ് ജെസപ്പിനേക്കാൾ 750 m വടക്ക് ആണെന്ന്തീർച്ചയാക്കി. അങ്ങനെ, കരയിലെ ഏറ്റവും വടക്കുകിഴക്കൻ പോയിന്റായി ഇത് രേഖപ്പെടുത്തുന്നു.
അതിനുശേഷം, നിരവധി ചരൽ ബാങ്കുകൾ വടക്കോട്ടും പോലുള്ള കണ്ടെത്തിയിട്ടുണ്ട് ഒഒദഅക്, 83-42, ഒപ്പം അതൊവ്1996 എന്നിവ., പക്ഷേ അവ ഇടക്ക് പ്രത്യക്ഷപ്പെടുകയും ശാശ്വതമല്ലാത്തതുമാണ്. കടലിൽ പലപ്പോഴും  വിഴുങ്ങി അപ്രത്യക്ഷമാകുന്നു. അതുകൊണ്ട് അവയെ പരിഗണിക്കേണ്ട എന്നാണ് വാദം.
ഭൂമിശാസ്ത്രം
ദ്വീപ് ഭൂമിശാസ്ത്രപരമായി ഉത്തരധ്രുവത്തിൽ നിന്ന്713.5 km അകലെയാണ്.. 10 km കേപ് ജെയിംസ് മലയിലാണ് ഈ ദ്വീപ് സ്ഥിതിചെയ്യുന്നത് ബ്ലിസ് ബേയുടെ വടക്കുപടിഞ്ഞാറ്, ഏകദേശം കേപ് മോറിസ് ജെസപ്പിന് 37 km കിഴക്ക്, ഗ്രീൻ‌ലാൻഡിന്റെ വടക്കൻ തീരത്ത് ഒരു മധ്യബിന്ദുവിന് അല്പം കിഴക്ക് ആണിത്. ഇത് ഏകദേശം 0.7 km നീളം, ഏകദേശം 300 m വീതിയുമുള്ളതാണ്ണ് ഏറ്റവും ഉയരമുള്ള സ്ഥലം ഏകദേശം 30 m സമുദ്രനിരപ്പിന് മുകളിൽ ആണ്.
സസ്യങ്ങൾ
കഠിനമായ പരിസ്ഥിതി ഉണ്ടായിരുന്നിട്ടും, കഫ്ഫെക്ലുബ്ബെന് ദ്വീപിൽ വിവിധ സസ്യങ്ങൾ ഉൾപ്പെടെ വളരുന്നുണ്ട്,  പൂപ്പലുകൾ, ലിവെർവേർട്ട്, ഒപ്പം കടൽ പായലുകൾ, എല്ലാം ഉണ്ടിവിടെ.
പരാമർശങ്ങൾ
വർഗ്ഗം:Coordinates on Wikidata വർഗ്ഗം:ദ്വീപുകൾ വർഗ്ഗം:ഭൂമിശാസ്ത്രപരമായ വർഗ്ഗീകരണം തിരിച്ചുള്ള വർഗ്ഗങ്ങൾ
ഒക്സാന ക്രുൾ
എസ് 6, എസ്എം 6, എസ്ബി 7 വിഭാഗങ്ങളിൽ മത്സരിക്കുന്ന ഉക്രേനിയൻ പാരാ നീന്തൽതാരമാണ് ഒക്സാന ക്രുൾ (ജനനം: 29 മാർച്ച് 1995) കൈകളുടെ പരിമിതമായ ഉപയോഗത്തോടെ, ലോക പാരാ നീന്തൽ ചാമ്പ്യൻഷിപ്പ്, പാരാലിമ്പിക്സ്, ഐപിസി യൂറോപ്യൻ ചാമ്പ്യൻഷിപ്പ് എന്നിവയിൽ ക്രൂൾ മെഡലുകൾ നേടിയിട്ടുണ്ട്. 50 മീറ്റർ ബട്ടർഫ്ലൈ എസ് 6 ഇനത്തിൽ 2012-ലെ പാരാലിമ്പിക്‌സിൽ ലോക റെക്കോർഡും 2016-ലെ പാരാലിമ്പിക്‌സിൽ ലോക റെക്കോഡും സ്വന്തമാക്കിയതിലൂടെ അവർക്ക് മൂന്ന് തവണ ദേശീയ ബഹുമതികൾ അവരുടെ ജന്മനാടായ ഉക്രെയ്നിൽ നിന്ന് ലഭിച്ചു.
സ്വകാര്യ ജീവിതം
അവികസിത സന്ധികളും പേശികളും ഉള്ള ഒരു കൺജെൻഷ്യൽ മസ്കുലോ-സ്കെൽട്ടൺ അവസ്ഥയായ ആർത്രോഗ്രൈപോസിസോടുകൂടിയാണ് ഒക്സാന ക്രുൾ ജനിച്ചത്. ഒൻപതാം വയസ്സിൽ അമ്മ ഒരു കുളത്തിലേക്ക് കൊണ്ടുപോകുകയും അവിടെ നിന്ന് നീന്താൻ തുടങ്ങുകയും ചെയ്തു.
കരിയർ
2009-ൽ ഐസ്‌ലാൻഡിലെ റെയ്ജാവിക്കിൽ നടന്ന യൂറോപ്യൻ ചാമ്പ്യൻഷിപ്പിൽ ഉഖ്‌റുൽ സീനിയർ മത്സരത്തിൽ അരങ്ങേറ്റം കുറിച്ചു.
2012-ലെ പാരാലിമ്പിക്സ്
പാരാലിമ്പിക് ഗെയിംസിൽ, ക്രൂൾ 50 മീറ്റർ ബട്ടർഫ്ലൈ എസ് 6 ഇനത്തിൽ 2012 ലണ്ടൻ ഗെയിംസിൽ സ്വർണം നേടി 36.05 സെക്കൻഡിൽ പുതിയ ലോക റെക്കോർഡുമായി ചൈനയുടെ ഡോങ് ലുവിനും ഫ്യൂയിംഗ് ജിയാങ്ങിനും മുന്നിലെത്തി. ഫൈനലിൽ, അതേ മത്സരത്തിൽ ക്രൂൾ തന്റെ മുൻ ലോക റെക്കോർഡ് 36.96 സെറ്റ് നേടി. 2012-ലെ 100 മീറ്റർ ബ്രെസ്റ്റ്‌സ്ട്രോക്ക് എസ്‌ബി 7 വെള്ളി മെഡലും ക്രൂൾ നേടി. സ്വർണ്ണ മെഡൽ ജേതാവായ യുഎസ്എയുടെ ജെസീക്ക ലോങ്ങിന് പിന്നിലും നെതർലൻഡിന്റെ ലിസ ഡെൻ ബ്രാബറിനേക്കാളും മുന്നിലെത്തി.
2016-ലെ പാരാലിമ്പിക്സ്
2016-ലെ റിയോ ഡി ജനീറോ ഗെയിംസിൽ 50 മീറ്റർ ബട്ടർഫ്ലൈ എസ് 6 വെള്ളി മെഡൽ ക്രുൾ നേടി. യുകെയുടെ എല്ലി റോബിൻസണെ 0.87 സെക്കൻഡിൽ സ്വർണ മെഡൽ സ്ഥാനത്ത് പരാജയപ്പെടുത്തി ഒരു പുതിയ പാരാലിമ്പിക്സ് റെക്കോർഡുമായി ഓസ്‌ട്രേലിയയുടെ ടിഫാനി തോമസ് കെയ്നേക്കാൾ മുന്നിലെത്തി.
റിയോ ഗെയിംസിൽ 100 മീറ്റർ ബാക്ക്‌സ്‌ട്രോക്ക് എസ് 6 വെങ്കലവും ക്രുൾ നേടി. ചൈനീസ് നീന്തൽ താരങ്ങളായ സോംഗ് ലിംഗ്ലിംഗ്, ലു ഡോംഗ് എന്നിവർ യഥാക്രമം സ്വർണ്ണം, വെള്ളി എന്നിവ നേടി.
അവലംബം
വർഗ്ഗം:1995-ൽ ജനിച്ചവർ വർഗ്ഗം:2012-ലെ സമ്മർ പാരാലിമ്പിക്‌സിലെ നീന്തൽ താരങ്ങൾ വർഗ്ഗം:2016-ലെ സമ്മർ പാരാലിമ്പിക്‌സിലെ നീന്തൽ താരങ്ങൾ വർഗ്ഗം:2012-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ വർഗ്ഗം:2016-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
ഗവണ്മെന്റ് മെഡിക്കൽ കോളേജ്, രാജ്നന്ദ്ഗാവ്
അടൽ ബിഹാരി വാജ്പേയി മെമ്മോറിയൽ ഗവൺമെന്റ് മെഡിക്കൽ കോളേജ് എന്നും അറിയപ്പെടുന്ന ഗവൺമെന്റ് മെഡിക്കൽ കോളേജ്, രാജ്നന്ദ്ഗാവ് ഇന്ത്യയിലെ ഛത്തീസ്ഗഡിലെ രാജ്നന്ദ്ഗാവിൽ സ്ഥിതി ചെയ്യുന്ന ഒരു സർക്കാർ മെഡിക്കൽ സ്കൂളാണ്. കോളേജ് പണ്ഡിറ്റ് ദീൻദയാൽ ഉപാധ്യായ മെമ്മോറിയൽ ഹെൽത്ത് ആൻഡ് ആയുഷ് യൂണിവേഴ്സിറ്റി ഓഫ് ഛത്തീസ്ഗഢ് യൂണിവേഴ്സിറ്റിയും ദേശീയ മെഡിക്കൽ കമ്മീഷനും അംഗീകരിച്ചതാണ്.
അക്കാദമിക്
നിലവിൽ, ഇൻസ്റ്റിറ്റ്യൂട്ട് ഒരു വർഷം 125 എംബിബിഎസ് സീറ്റ് വാഗ്ദാനം ചെയ്യുന്നു. നാഷണൽ എലിജിബിലിറ്റി കം എൻട്രൻസ് ടെസ്റ്റിന്റെ അടിസ്ഥാനത്തിലാണ് പ്രവേശനം. എംബിബിഎസ് കോഴ്സിന്റെ കാലാവധി 4.5 വർഷം + ഒരു വർഷം നിർബന്ധിത മെഡിക്കൽ ഇന്റേൺഷിപ്പ് ആണ്.
അവലംബം
വർഗ്ഗം:ഛത്തീസ്‌ഗഢിലെ മെഡിക്കൽ കോളേജുകൾ
പരിമ ടപ്പിറാപിക്കോ ദേശീയോദ്യാനം
പരിമ ടപിറാപിക്കോ ദേശീയോദ്യാനം (Parque Nacional Parima Tapirapecó) വെനിസ്വേലയുടെ തെക്കൻ സംസ്ഥാനമായ ആമസോണാസിൽ സ്ഥിതിചെയ്യുന്ന ഒരു ദേശീയോദ്യാനമാണ്.
സ്ഥാനം
പരിമ ടപ്പിറാപിക്കോ ദേശീയോദ്യാനം, അറ്റബാപ്പോ, റിയോ നീഗ്രോ എന്നീ മുനിസിപ്പാലിറ്റികളിലാണ് സ്ഥിതിചെയ്യുന്നത്. ഇത് ലോകത്തിലെ അഞ്ചാമത്തെ വലിയ ദേശീയോദ്യാനവും തെക്കേ അമേരിക്കയിലെ രണ്ടാമത്തെ വലിയ ദേശീയോദ്യാനവുമാണ്.
ഈ പ്രദേശം ഒറിനോക്കോ നദി യുടെ അത്യന്നത ഭാഗത്തെയും അതുപോലെ യാനോമാമി ഗോത്രവർഗ്ഗ സംസ്കാരത്തേയും സംരക്ഷിക്കുന്നു.
അവലംബം
വർഗ്ഗം:വെനസ്വേലയിലെ ദേശീയോദ്യാനങ്ങൾ
സിൻക്രണസ് ഡൈനാമിക് റാൻഡം-ആക്സസ് മെമ്മറി
സിൻക്രണസ് ഡൈനാമിക് റാൻഡം-ആക്സസ് മെമ്മറി (എസ്ഡിറാം) എന്നത് ഏതെങ്കിലും ഡൈനാമിക് റാൻഡം-ആക്സസ് മെമ്മറി (DRAM) ആണ്, അവിടെ അതിന്റെ ബാഹ്യ പിൻ ഇന്റർഫേസിന്റെ പ്രവർത്തനം ബാഹ്യമായി വിതരണം ചെയ്യുന്ന ക്ലോക്ക് സിഗ്നൽ ഉപയോഗിച്ച് ഏകോപിപ്പിക്കുന്നു. 1970 കളുടെ ആരംഭം മുതൽ 1990 കളുടെ ആരംഭം വരെ നിർമ്മിച്ച ഡിറാം ഇന്റഗ്രേറ്റഡ് സർക്യൂട്ടുകൾ (ഐസി) ഒരു അസിൻക്രണസ് ഇന്റർഫേസ് ഉപയോഗിച്ചു, അതിൽ ഇൻപുട്ട് കൺട്രോൾ സിഗ്നലുകൾ ആന്തരിക പ്രവർത്തനങ്ങളെ നേരിട്ട് ബാധിക്കുന്നു, അതിന്റെ അർദ്ധചാലക പാതകളിലൂടെയുള്ള യാത്ര തടസ്സം നേരിടുന്നു. എസ്‌ഡി‌റാമിന് ഒരു സിൻക്രണസ് ഇന്റർഫേസ് ഉണ്ട്, അതിലൂടെ ക്ലോക്ക് ഇൻ‌പുട്ടിന്റെ ഉയർ‌ന്നുവരുന്നതിന് ശേഷം നിയന്ത്രണ ഇൻ‌പുട്ടുകളിലെ മാറ്റങ്ങൾ‌ തിരിച്ചറിയുന്നു. ജെഡെക് മാനദണ്ഡമാക്കിയ എസ്‌ഡി‌റാം (SDRAM) കുടുംബങ്ങളിൽ, ഇൻകമിംഗ് കമാൻഡുകളോട് പ്രതികരിക്കുന്ന ഒരു ആന്തരിക ഫിനിറ്റ് സ്റ്റേറ്റ് മെഷീന്റെ സ്റ്റെപ്പിംഗ് ക്ലോക്ക് സിഗ്നൽ നിയന്ത്രിക്കുന്നു. പ്രകടനം മെച്ചപ്പെടുത്തുന്നതിന് ഈ കമാൻഡുകൾ പൈപ്പ്ലൈൻ ചെയ്യാൻ കഴിയും, മാത്രമല്ല പുതിയ കമാൻഡുകൾ ലഭിക്കുമ്പോൾ മുമ്പ് ആരംഭിച്ച പ്രവർത്തനങ്ങൾ പൂർത്തിയാക്കിയിട്ടുണ്ടാകും. മെമ്മറി തുല്യ വലിപ്പത്തിലുള്ളതും എന്നാൽ സ്വതന്ത്രവുമായ നിരവധി വിഭാഗങ്ങളായി വിഭജിക്കപ്പെട്ടിട്ടുണ്ട്, ഇത് ഓരോ ബാങ്കിലെയും മെമ്മറി ആക്സസ് കമാൻഡിൽ ഒരേസമയം പ്രവർത്തിക്കാനും ഇന്റർലേവ്ഡ് രീതിയിൽ ആക്സസ് വേഗത്തിലാക്കാനും ഉപകരണത്തെ അനുവദിക്കുന്നു. അസിൻക്രണസ് ഡിറാമുകളേക്കാൾ ഏകീകൃതവും ഉയർന്ന ഡാറ്റാ കൈമാറ്റ നിരക്കും നേടാൻ ഇത് എസ്‌ഡി‌റാമിനെ അനുവദിക്കുന്നു.
മുമ്പത്തെ ഒരെണ്ണം പ്രോസസ്സ് ചെയ്യുന്നതിന് മുമ്പ് ചിപ്പിന് ഒരു പുതിയ കമാൻഡ് സ്വീകരിക്കാൻ കഴിയുമെന്നാണ് പൈപ്പ്ലൈനിംഗ് അർത്ഥമാക്കുന്നത്. ഒരു പൈപ്പ്ലൈൻ റൈറ്റിനായി, മെമ്മറി അറേയിലേക്ക് ഡാറ്റ എഴുതുന്നതിനായി കാത്തിരിക്കാതെ റൈറ്റ് കമാൻഡിന് ഉടൻ തന്നെ മറ്റൊരു കമാൻഡ് പിന്തുടരാം. ഒരു പൈപ്പ്ലൈൻ വായനയ്ക്കായി, റീഡ് കമാൻഡിന് ശേഷം അഭ്യർത്ഥിച്ച ഡാറ്റ നിശ്ചിത എണ്ണം ക്ലോക്ക് സൈക്കിളുകൾ (ലേറ്റൻസി) ദൃശ്യമാകുന്നു, ഈ സമയത്ത് അധിക കമാൻഡുകൾ അയയ്ക്കാൻ കഴിയും.
അവലംബം
വർഗ്ഗം:SDRAM
ആബേൽ 2142
ആബേൽ 2142 ഒരു വലിയ ഗാലക്സി ക്ലസ്റ്റർ ആണ്. എക്സ്-രശ്മികൾ ഉയർന്ന തോതിൽ പുറത്തു വിടുന്ന ഈ ക്ലസറ്റർ കിരീടമണ്ഡലം നക്ഷത്രരാശിയിലാണ് ഉള്ളത്. രണ്ട് ഗാലക്സി ക്ലസ്റ്ററുകൾ സംയോജിച്ചു കൊണ്ടിരിക്കുകയാണ് എന്നതിനാലാണ് ഇത്രയും ഉയർന്ന തോതിൽ എക്സ് രശ്മികൾ പുറത്തു വരുന്നത്. ഭൂമിയിൽ നിന്നും ഏകദേശം 60 ലക്ഷം പ്രകാശവർഷം അകലെയാണ് ഇതിന്റെ സ്ഥാനം. നൂറുകണക്കിന് താരാപഥങ്ങൾ ഉള്ള ഈ ക്ലസ്റ്ററിൽ ഇനിയും ആയിരക്കണക്കിന് താരാപഥങ്ങൾ കൂടി നിർമ്മിക്കാൻ ആവശ്യമായ വാതകം ഇനിയുമുണ്ട്. ഇത് "പ്രപഞ്ചത്തിലെ ഏറ്റവും വലിയ വസ്തുക്കളിൽ ഒന്നാണ്."
References
വർഗ്ഗം:CS1 maint: discouraged parameter വർഗ്ഗം:താരാപഥങ്ങൾ
ജൈനമതം കേരളത്തിൽ
ക്രിസ്തുമതവരവിനുമുമ്പുതന്നെ കേരളത്തിൽ ജൈനമതം തുടർച്ചയായി നിലനിന്നിരുന്നു. ഇന്ന് കേരളത്തിലെ ജൈനമതസ്ഥരുടെ എണ്ണം വളരെക്കുറവാണ്. പ്രധാനമായും ഇവർ പുരാതന ജൈനമതത്തിന്റെ തുടർച്ചയായ അനുയായികളോ കേരളത്തിനു പുറത്തുനിന്നും വ്യാപാരത്തിനായിട്ടും മറ്റും വന്ന ജൈനമതാനുയായികളോ ആണ്.
കേരളത്തിലെ ജൈനമതത്തിന്റെ ഉദ്ഭവം
ചന്ദ്രഗുപ്തമൗര്യനുശേഷം (ബി. സി. ഇ) മൂന്നാം നൂറ്റാണ്ടിലാണ് കേരളത്തിലേയ്ക്ക് ജൈനമതം എത്തിയത്. ആ സമയത്ത് ജൈനസന്യാസിയായിരുന്ന, ഭദ്രബാഹു മൈസൂറിനടുത്തുള്ള ശ്രാവണബെലഗൊളയിലേയ്ക്കു പോയി. അദ്ദേഹത്തിന്റെ ശിഷ്യന്മാരിൽ ചിലർ ധ്യാനത്തിനുള്ള അനുയോജ്യമായ സ്ഥലമന്വേഷിച്ച്, കർണ്ണാടകത്തിനും കൂടുതൽ തെക്കുള്ള കേരളം, തമിഴ്നാട് എന്നിവിടങ്ങളിലേയ്ക്ക് പോയതായി കരുതപ്പെടുന്നു. സി. ഇ ഒന്നാം നൂറ്റാണ്ടോടെ ജൈനമതം കേരളത്തിൽ ആധിപത്യം ഉറപ്പിച്ചു. ചിലപ്പതികാരം എന്ന തമിഴ് ഇതിഹാസം രചിച്ച കേരളകവിയായ ഇളംകോ അടികൾ രാജകീയ സദസ്സിലെ അറിയപ്പെടുന്ന ജൈനമതാനുയായിയും ആയിരുന്നു. അദ്ദേഹം പ്രശസ്തമായ തൃക്കണാമതിലകം എന്ന അന്നത്തെ ജൈനസംസ്കാരം അത്യുന്നതിയിൽ നിന്നിരുന്ന പ്രദേശത്തെ താമസക്കാരനായിരുന്നു.
എട്ടാം നൂറ്റാണ്ടോടെ, കേരളത്തിൽ ശൈവ വൈഷ്ണവ പ്രസ്ഥാനങ്ങൾ ശക്തമായതോടെ ജൈനമതത്തിന്റെ ശക്തി ക്ഷയിച്ചുതുടങ്ങി. പതിനാറാം നൂറ്റാണ്ടോടെ ജൈനമതം കേരളത്തിൽനിന്നുതന്നെ തിരോഭവിച്ചു. ചില ജൈനമതക്ഷേത്രങ്ങൾ ഇന്നും നിലനിൽക്കുന്നുണ്ട്. പ്രത്യേകിച്ച്, പാലക്കാട്ടെ വടക്കത്തറയിലെ ജൈനമേട്, വയനാട്ടിലെ സുൽത്താൻബത്തേരി എന്നിവ. ടിപ്പുസുൽത്താന്റെ ആക്രമണത്തിൽ അനേകം ജൈനക്ഷേത്രങ്ങൾ തകർന്നുവെന്നു പറയപ്പെടുന്നു.
പ്രാചീന കേരളത്തിൽ ഇന്നു കാണുന്ന ജൈനക്ഷേത്രങ്ങളിൽക്കൂടുതൽ ക്ഷേത്രങ്ങൾ നിലനിന്നിരുന്നു. ഇരിങ്ങാലക്കുടയിലുള്ള കൂടൽമാണിക്യക്ഷേത്രം ഒരുകാലത്ത് ജൈനക്ഷേത്രമായിരുന്നുവെന്നു കരുതപ്പെടുന്നു. ഈ ക്ഷേത്രം ജൈനമുനിയായ ഭരതേശ്വരനായി സമർപ്പിച്ചതാണെന്നാണ് വിശ്വസിക്കപ്പെടുന്നത്. (ഭരതേശ്വരന്റെ പ്രതിമ ശ്രാവണബെലഗൊളയിൽ കാണാൻ കഴിയും) ജൈനമതം ദുർബ്ബലമായപ്പോൾ അനേകം ജൈനക്ഷേത്രങ്ങൾ കൂടൽമാണിക്യക്ഷേത്രം പോലെ ഹിന്ദുക്ഷേത്രങ്ങളായി മാറ്റപ്പെട്ടു.
പെരുമ്പാവൂരിലെ കല്ലിൽ ക്ഷേത്രം പാർശ്വനാഥൻ, പത്മാവതി, മഹാവീരൻ എന്നിവർക്കായി സമർപ്പിച്ചതായിരുന്നു എന്നു കരുതപ്പെടുന്നു. ഇന്ന് അതൊരു ദേവീക്ഷേത്രമാണ്. ഇവിടെ ജൈനമതക്കാരും പ്രാർഥിച്ചുവരുന്നു.
കേരളത്തിലെ ക്ഷേത്രങ്ങളുടെ നിർമ്മാണരീതി ജൈനക്ഷേത്രങ്ങളോട് സാമ്യമുള്ളതാണ്. കേരളത്തിലുള്ള ചില പ്രശസ്ത ജൈനക്ഷേത്രങ്ങൾ താഴെക്കൊടുക്കുന്നു:
അവലംബം
വർഗ്ഗം:കേരളത്തിലെ മതങ്ങൾ
മുളന്തുരുത്തി ഗ്രാമപഞ്ചായത്ത്
ഏറണാകുളം ജില്ലയിൽ കണയന്നൂർ താലൂക്കിൽപെട്ട പഞ്ചായത്ത്‌ ആണ് മുളന്തുരുത്തി ഗ്രാമപഞ്ചായത്ത്‌. ഇത് മുളന്തുരുത്തി ബ്ളോക്കിൽ പരിധിയിൽ വരുന്നു. 21.47 ചതുരശ്ര കിലോമീറ്ററാണ് പഞ്ചായത്തിന്റെ വിസ്തീർണ്ണം. 1936-ലാണ് ഈ പഞ്ചായത്ത് രൂപീകരിക്കപ്പെട്ടത്. ആരക്കുന്നം, കാഞിരക്കാപ്പിള്ളി, കാരിക്കോട്, മുടവക്കോട്, പങ്ങരപ്പിള്ളി, പെരുമ്പിള്ളി, തലപ്പന, തുരുത്തിക്കര എന്നിവയാണ് ഈ ഗ്രാമത്തിൽ അടങ്ങിയിരിക്കുന്ന പ്രദേശങ്ങൾ
സ്ഥലനാമോല്പത്തി
ഇവിടെ ഒരുകാലത്ത് വളർന്നിരുന്ന മുളകളാണ് മുളന്തുരുത്തി എന്ന പേരിനു പിന്നിൽ എന്ന് എറണാകുളം ജില്ലാ ഗസറ്റിയറിൽ രേഖപ്പെടുത്തിയിരിക്കുന്നു.
ചരിത്രം
തമിഴ് സംഘകാലത്തെ സ്മാരക ശിലകൾ മുളന്തുരുത്തിയിൽ നിന്ന് കണ്ടെടുത്തിട്ടുണ്ട്. നടുകൽ, വീരക്കൽ തുടങ്ങിയ അതിൽ പെടുന്നു. പെരുമ്പള്ളി, ഇടപ്പള്ളി എന്നിവ പൂരാതന കാലത്തെ ബൗദ്ധക്ഷേത്രങ്ങളിൽ നിന്നുണ്ടായ പേരുകൾ ആണ്. മുളന്തുരുത്തിയിൽ തന്നെയുളള പൂത്തോട്ട എന്ന സ്ഥലം പുരാതന കാലങ്ങളിൽ ജൈന ബൗദ്ധ ക്ഷേത്രങ്ങളെ പൂക്കൾ ചേർത്തു വിളിച്ചിരുന്ന പൂക്കോട്ട എന്നതിൽ നിന്ന് രൂപപ്പെട്ടതാണ്.
ആയിരത്തോളം വർഷം പഴക്കമുള്ള മാർത്തോമൻ ഓർത്തഡോക്സ് സുറിയാനി പള്ളി ഇവിടെ സ്ഥിതി ചെയ്യുന്നു. ഈ പള്ളിയിലെ ചുമർ ചിത്രങ്ങൾ രചിച്ചത് വിദേശീയരായ കലാകാരന്മാരാണ്.
ക്രി.വ. 1874-ൽ യാക്കൊബായ-മാർത്തോമ്മ സുറിയാനി ക്രിസ്ത്യാനികൾ തമ്മിലുള്ള അഭിപ്രായ വ്യത്യാസം മാറ്റാനായി സുനഹദോസ് നടത്തിയത് ഇവിടെയാണ്.
പൊതുവിവരങ്ങൾ
2001-ലെ ജനസംഖ്യാ കണക്കെടുപ്പ് പ്രകാരം:
സിയാഉസ്സലാം
ഇന്ത്യയിലെ ഒരു പത്രപ്രവർത്തകനും എഴുത്തുകാരനുമാണ് സിയ ഉസ് സലാം (ജനനം 1970). 2000 മുതൽ ദ ഹിന്ദു ഗ്രൂപ്പിൽ പ്രവർത്തിച്ചുതുടങ്ങിയ അദ്ദേഹം ഇപ്പോൾ ഫ്രണ്ട്‌ലൈനിൽ അസോസിയേറ്റ് എഡിറ്ററാണ്. വിവിധ പ്രസിദ്ധീകരണങ്ങളിൽ കോളങ്ങൾ ചെയ്തുവരുന്നു. സാമുഹ്യ-സാംസ്കാരിക നിരൂപണവും സാഹിത്യനിരൂപണവും ഇത്തരം പംക്തികളിൽ സിയാഉസ്സലാം നടത്താറുണ്ട്.
ഇസ്‌ലാമിക പണ്ഡിതനായ മുഫ്തി അബ്‌ദുൽ ദായം സാഹിബിന്റെ മകനായി 1970-ലാണ് സിയാഉസ്സലാം ജനിക്കുന്നത്. സെന്റ് സ്റ്റീഫൻസ് കോളേജിലെ പഠനത്തിനുശേഷം 1995-ൽ പത്രപ്രവർത്തകനായി പ്രവർത്തനമാരംഭിച്ചു. ദി ഹിന്ദു, ദി പയനിയർ, ദി സ്റ്റേറ്റ്സ്മാൻ, ദി ടൈംസ് ഓഫ് ഇന്ത്യ എന്നിവയുൾപ്പെടെ നിരവധി പത്രങ്ങളിൽ അദ്ദേഹം പ്രവർത്തിച്ചിട്ടുണ്ട്.
രചനകൾ
ടിൽ തലാഖ് ഡു അസ് പാർട്ട്: അണ്ടർസ്റ്റാൻഡിങ് തലാഖ്, ട്രിപ്പിൾ തലാഖ് ആൻഡ് ഖുൽഅ് എന്നതായിരുന്നു സിയാഉസ്സലാമിന്റെ പ്രധാന കൃതി. 2018-ൽ പ്രസിദ്ധീകരിക്കപ്പെട്ട ഈ കൃതിയിൽ ഇസ്‌ലാമിന്റെ വിവാഹ-വിവാഹമോചനരീതികളെ വിലയിരുത്തുന്നു.
അതേവർഷം ഓഫ് സാഫ്രൺ ഫ്ലാഗ്സ് ആൻഡ് സ്കൾകാപ്സ്: ഹിന്ദുത്വ, മുസ്‌ലിം ഐഡന്റിറ്റി ആൻഡ് ദ ഐഡിയ ഓഫ് ഇന്ത്യ എന്ന ഗ്രന്ഥം കൂടി പുറത്തിറങ്ങി. ഹിന്ദു ഗ്രൂപ്പ് ഡയറക്റ്റർ നിർമ്മല ലക്ഷ്മണിന്റെ അവതാരികയോടെയാണ് ഈ ഗ്രന്ഥം പുറത്തിറങ്ങിയത്. ഇന്ത്യയിലെ മുസ്‌ലിം വിവേചനങ്ങളെ കുറിച്ച് ചർച്ച ചെയ്യുന്ന കൃതി ശുഭാപ്തിവിശ്വാസത്തോടെയാണ് അവസാനിക്കുന്നത്.
അവലംബം
വർഗ്ഗം:ഇന്ത്യയിലെ ഇംഗ്ലീഷ് ഭാഷ എഴുത്തുകാർ വർഗ്ഗം:ഇന്ത്യൻ സാഹിത്യ നിരൂപകർ വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1970-ൽ ജനിച്ചവർ
പ്രകാശ് സിങ് ബാദൽ
ജീവിതരേഖ
1947-ൽ കോൺഗ്രസ് പാർട്ടിയിൽ ചേർന്നു കൊണ്ടാണ് പ്രകാശ് രാഷ്ട്രീയത്തിൽ പ്രവേശിക്കുന്നത്. ബാദൽ ഗ്രാമത്തിലെ സർപഞ്ച് അയാണ് തുടക്കം. പിന്നീട് ബ്ലോക്ക് സമിതി ചെയർമാനായും പ്രവർത്തിച്ചു.
1957-ലെ പഞ്ചാബ് നിയമസഭ തിരഞ്ഞെടുപ്പിൽ മലൗട്ടിൽ നിന്ന് കോൺഗ്രസ് ടിക്കറ്റിൽ ആദ്യമായി നിയമസഭാംഗമായെങ്കിലും പിന്നീട് കോൺഗ്രസ് പാർട്ടി വിട്ട് ശിരോമണി അകാലിദൾ പാർട്ടിയിൽ ചേർന്നു. 1962,1967 വർഷങ്ങളിൽ നടന്ന നിയമസഭ തിരഞ്ഞെടുപ്പുകളിൽ മത്സരിച്ചെങ്കിലും പരാജയപ്പെട്ടു.
1969-ൽ അകാലിദൾ ടിക്കറ്റിൽ ഗിദ്ദർബഹ മണ്ഡലത്തിൽ നിന്ന് വീണ്ടും നിയമസഭയിലെത്തിയ പ്രകാശ് 1985 വരെ തുടർച്ചയായി അഞ്ച് തവണ ഗിദ്ദർബഹയെ നിയമസഭയിൽ പ്രതിനിധീകരിച്ചു. 1969-ൽ സംസ്ഥാന കാബിനറ്റ് വകുപ്പ് മന്ത്രിയായി തിരഞ്ഞെടുക്കപ്പെട്ടു. 1970-ൽ 43-മത്തെ വയസിൽ ആദ്യമായി പഞ്ചാബ് മുഖ്യമന്ത്രിയായി തിരഞ്ഞെടുക്കപ്പെട്ടെങ്കിലും 1971-ൽ രാജിവക്കേണ്ടി വന്നു. ഏറ്റവും കുറഞ്ഞ പ്രായത്തിൽ മുഖ്യമന്ത്രിയായ ബഹുമതി 1977 വരെ ബാദലിൻ്റെ പേരിലായിരുന്നു.
1977-ലെ ലോക്സഭ തിരഞ്ഞെടുപ്പിൽ ഫരീദ്കോട്ട് മണ്ഡലത്തിൽ നിന്ന് ലോക്സഭാംഗമായി. 1977 മാർച്ച് 28 മുതൽ ജൂൺ 19 വരെ മൊറാർജി മന്ത്രിസഭയിലെ കൃഷി, കർഷക ക്ഷേമ വകുപ്പിൻ്റെ ചുമതലയുള്ള കേന്ദ്ര മന്ത്രിയായിരുന്നു. പഞ്ചാബ് മുഖ്യമന്ത്രിയായി തിരഞ്ഞെടുക്കപ്പെട്ടതിനെ തുടർന്ന് 1977-ൽ ലോക്സഭാംഗത്വം രാജിവച്ചു.
പിന്നീട് 1977 മുതൽ 1980 വരെയും 1997 മുതൽ 2002 വരെയും 2007 മുതൽ 2017 വരെയും പഞ്ചാബിൻ്റെ മുഖ്യമന്ത്രിയായും പ്രവർത്തിച്ചു. 1972-1977, 1980-1983, 2002-2007 എന്നീ വർഷങ്ങളിൽ നിയമസഭയിലെ പ്രതിപക്ഷ നേതാവായിരുന്നു.
1992-ലെ നിയമസഭയിൽ ശിരോമണി അകാലിദൾ തെരഞ്ഞെടുപ്പ് ബഹിഷ്കരണം പ്രഖ്യാപിച്ചതിനെ തുടർന്ന് മത്സരിച്ചില്ല. 1995 മുതൽ 2008 വരെ ശിരോമണി അകാലിദൾ സംസ്ഥാന പ്രസിഡൻറായും പ്രവർത്തിച്ചു. 1998 മുതൽ 2020 വരെ നിലവിലിരുന്ന പഞ്ചാബിലെ അകാലിദൾ-ബി.ജെ.പി സഖ്യം നിലവിൽ വന്നത് പ്രകാശ് സിംഗ് മുൻകൈ എടുത്താണ്.
1997-ൽ കില റായ്പൂരിൽ നിന്നും ലാമ്പിയിൽ നിന്നും നിയമസഭയിലേക്ക് ജനവിധി നേടിയ പ്രകാശ് രണ്ട് സീറ്റിലും വിജയിച്ചു. 1997-ൽ ലാമ്പി മണ്ഡലം നിലനിർത്തി കില റായ്പൂർ രാജിവച്ചു. പിന്നീട് നടന്ന എല്ലാ നിയമസഭ തിരഞ്ഞെടുപ്പുകളിലും (2002, 2007, 2012, 2017) ലാമ്പിയിൽ നിന്ന് നിയമസഭയിലെത്തി.
13 തവണ നിയമസഭയിലേക്ക് മത്സരിച്ച പ്രകാശ് 11 തവണ വിജയിച്ചു. 2022-ലെ നിയമസഭ തിരഞ്ഞെടുപ്പിൽ ലാമ്പിയിൽ നിന്ന് വീണ്ടും മത്സരിച്ചെങ്കിലും ആം ആദ്മി പാർട്ടി സ്ഥാനാർത്ഥിയോട് പരാജയപ്പെട്ടു.